qundao/data-zh-poetry huggingface dataset:
凤凰台上忆吹箫·画中侧面琵琶美人
作者：徐渭
朝代：明

湖石阴中，栟榈影外，天然一个宫娃。悄无人与共，自弄琵琶。拨扫忽成抖擞，恍摇却、钿翠鬟雅。如花畔，蜂撩未定，战杀其花。匀搽梨腮双靥，那半面，刚被这半面相遮。问何时展过，得见些些。除是递将红叶，应回流水之涯。俄成讶，缘来画也，一笑看差。
凤皇台
作者：徐渭
朝代：明

池馆中山称最繁，题诗纪凤自开元。翻因一片荒台土，直贱千金沁水园。柳色条条通御气，梅花垛垛隔高垣。三山二水无由见，风景都非旧日言。
凯歌一首赠参将戚公
作者：徐渭
朝代：明

破贼书来鸟共飞，江东谢傅喜生眉。即招记室横彤管，共泛楼船倒玉卮。
凯歌赠参将戚公
作者：徐渭
朝代：明

战罢亲看海日晞，大酋流血湿龙衣。军中杀气横千丈，并作秋风一道归。金印累累肘后垂，桃花宝玉称腰支。丈夫意气本如此，自笑读书何所为。
凯歌赠参将戚公·其一
作者：徐渭
朝代：明
体裁：七言绝句

战罢亲看海日晞，大酋流血湿龙衣。军中杀气横千丈，并作秋风一道归。
凯歌赠参将戚公·其二
作者：徐渭
朝代：明

金印累累肘后垂，桃花宝玉称腰支。丈夫意气本如此，自笑读书何所为。
出塞
作者：徐渭
朝代：明

汉将去堂堂，边尘靖不扬。雪沈荒漠暗，沙揽塞风黄。虏帐朝依水，胡酋夜进觞。舞儿回袖窄，无奈紫貂香。
分赋得吴山送俞君还赣
作者：徐渭
朝代：明

吴山碧石头，雄抱浙江流。大可兴云雨，微还适览游。常登应结恋，乍别不能留。明朝翠色远，尔知在行舟。
刈圃
作者：徐渭
朝代：明

草孽始一寸，及壮丈有馀。岂直薮即带，兼以馆蚊胥。夜热不可寐，宁止不露居。窃恐值此辈，股髀遭其咀。就中拟厥罪，蚊也尤其渠。其他不出境，惟此远追趋。穿帏眇纨麈，打扑不胜劬。更番以迭进，安得尽屠诛。聚响苦不震，万鷇啾婴雏。工者搅梦寐，一夕百起呼。蚊孽固莫逭，草实主其逋。呼童问腰镰，不用安所须。薙此忽如扫，一翅不得储。譬彼塞垣莽，往往伏戎胡。打冰烧其荒，窟穴空妖狐。莫谓野人贱，刈圃非雄图。
刈圃
作者：徐渭
朝代：明

草蘖始一寸，及壮丈有余。岂直薮即带，兼以馆蚊胥。夜热不可寐，宁止不露居。窃恐值此辈，股髀遭其咀。就中拟厥罪，蚊也尤其渠。其他不出境，惟此远追趋。穿帏眇纨麈，打扑不胜劬。更番以迭进，安得尽屠诛。聚响苦不震，万緌啾婴雏。工者搅梦寐，一夕百起呼。蚊孽固莫逭，草实主其逋。呼童问腰镰，不用安所须。薙此忽如扫，一翅不得储。譬彼塞垣莽，往往伏戎胡。打冰烧其荒，窟穴空妖狐。莫谓野人贱，刈圃非雄图。
列子御风图
作者：徐渭
朝代：明

旬馀身在遥空，一叶枝辞芳树。若教风歇青蘋，试问人归何处。
刘伶锸
作者：徐渭
朝代：明

片锸县车锻者谁，定知叔夜为侬锤。柳边几受寒泉淬，花底长陪醉客嬉。四大还家何用尔，一时夺彼亦嗔伊。古来兢诧苌弘血，化碧当年若个知。
刘总戎国挽章应乃子索（子言和戎非翁志也。第八言不死于妇之手也）
作者：徐渭
朝代：明
体裁：古风

胡尘不动天山没，胡儿拽马求汉物。壮士收翎铩皂雕，将军射雁嬉青鹘。修髯三尺别沙场，苗叶金枪插在窗。闲将马革不得裹，羞向红妆泣数行。雁门昔有李将军，公亦提符守雁门。数奇数偶枭卢等，必得封侯有几人。
刘老之楚
作者：徐渭
朝代：明

刘老云之楚，孺子赠以诗。红药翻新主，黄鹂语昨枝。丝丝收细雨，脉脉了残棋。临岐不忍别，斜阳且莫西。
刘阮忆天台图
作者：徐渭
朝代：明

去后重来访碧山，当时曾此狎云鬟。伤心流水依然绿，要见桃花如此难。凡心自悔出天台，一见桃花一度哀。若使仙人知此意，还教流水引郎来。
刘阮忆天台图·其一
作者：徐渭
朝代：明

去后重来访碧山，当时曾此狎云鬟。伤心流水依然绿，要见桃花如此难。
刘阮忆天台图·其二
作者：徐渭
朝代：明

凡心自悔出天台，一见桃花一度哀。若使仙人知此意，还教流水引郎来。
刘雪湖梅花大幅
作者：徐渭
朝代：明

梅花自是花中魁，画梅花者今数谁。雪湖刘子故不俗，未画梅花先写竹。花梅筱竹两相于，直干横梢铁不如。最好片云遮一抹，尤宜大雪踏孤驴。我与刘君相见初，较量长短捋髭须。圈花少让元章笔，发干元章不若吾。捉笔呼煤将发干，闭门自不令人看。须臾歇笔乃开门，一扫槎枒三丈绢。我客金陵访画梅，画梅莫妙盛行之。刘君放逸不可羁，一刘一盛无雄雌。我今白日题梅画，恍忽如梦罗浮夜。觉来香风搅衣带，花下美人是何代。
初入京瞻宫阙
作者：徐渭
朝代：明

城中夷夏极，天上帝王家。西内宸居逼，南都鼎地赊。乌啼御沟柳，象散阁门花。昨到贫方朔，封书载几车。
初入京瞻宫阙
作者：徐渭
朝代：明

域中夷夏极，天上帝王家。西内宸居逼，南都鼎地赊。乌啼御沟柳，象散阁门花。昨到贫方朔，封书载几车。
初夏送某客入广
作者：徐渭
朝代：明

海南多宝地，客也傍春行。涉岭梅丸绽，当廛荔子明。百香番贾舶，双翠美人缨。会向青楼去，时呼艇子乘。
初春未雷而笋有穿篱者醉中狂扫大幅
作者：徐渭
朝代：明

脑尾春头试爆馀，竹根惊笋两三株。却冯一匕硫黄末，竟夺雷州稳卧猪。
别宋纪室斗山
作者：徐渭
朝代：明

一自燕京别，重逢是五霜。今朝又分手，千里塞烟长。
别罗仲文
作者：徐渭
朝代：明

北去无人伴，难为孤旅情。赠我一童子，遂成千里行。牡丹须绿叶，白壁任苍蝇。俗谚犹如此，令人感慨生。
剪子岭
作者：徐渭
朝代：明

剪子高崖五树松，横拖铁板夹西东。中间一线通人马，远处看来密似缝。
剪春罗垂丝海棠
作者：徐渭
朝代：明

美人睡不足，春愁奈若何。垂丝绿窗下，聊为绣春罗。
勾勒竹
作者：徐渭
朝代：明

自缘勾勒减松煤，非关白雪压枝低。梢似东坡碑上笔，路人才掘出深泥。
化城寺
作者：徐渭
朝代：明

方引主人辖，转为山寺嬉。门深当水尽，路曲入松移。破铎摇檐鸽，寒萍蔽沼龟。过溪无虎啸，枉送远禅师。
北上别丁肖甫于虎丘
作者：徐渭
朝代：明

少年同学共青毡，一剑孤飞何处天。别后相思应与共，向来心事尚难传。树连古道冬催雪，水泛寒灯夜泊船。自是阳关歌不得，秪冯尊酒醉君前。
北云篇
作者：徐渭
朝代：明

君家楼北楼子山，大椿千年去不还。白云一片松间起，游子相望泪如雨。殷勤夜乌莫更啼，东方日出烟生缕。
十七夕
作者：徐渭
朝代：明

银带边儿骏马驮，西墙倒酒剧悬河。高松入座无人对，明月当杯奈夜何。此际乡心愁不少，满城流水响无多。东房老衲怜牢落，夜夜来吹鹘打鹅。
十五夜抵建宁通都桥玩月
作者：徐渭
朝代：明

城西日暮泊行船，起向长桥见月圆。渐上远烟浮草际，忽依高阁堕檐前。坐当林树看乌绕，望入银河与木连。久欲乘槎问天上，几回津路渺无边。
十八日再观潮于党山
作者：徐渭
朝代：明

秋水自生幻，海若安措手。惊雷砑雪狮，万首敢先后。山窥本避濡，俄惊足下吼。老壁拍波尘，千仞落衣袖。望穷不见外，潋滟明灭久。人天俨未消，劫火烧宇宙。往昔每一凭，恐怖经句昼。那知迫视怪，其怖应不朽。岂惟我恐怖，天地亦应有。景往目既迁，恐怖亦却走。
十六夜宿叶坊玩月
作者：徐渭
朝代：明

昨照桥中阁，今辉驿口沙。清光迷魍魉，冷晕呕虾䗫。与水浮诸海，将山碧一涯。春风正司令，桂树暂停花。
十六夜宿叶坊玩月
作者：徐渭
朝代：明
体裁：五言律诗

昨照桥中阁，今辉驿口沙。清光迷魍魉，冷晕呕虾蟆。与水浮诸海，将山碧一涯。春风正司令，桂树暂停花。
十六夜踏灯与璩仲玉王新甫饮于大中桥之西楼
作者：徐渭
朝代：明

树枝画月千条弦，十五不圆十六圆。挂向酒楼檐外边，南市好灯值底钱。大中桥上游人坐，不饮空教今夜过。红脂在口香在楼，那能一个到垆头。青衫白马无聊甚，望断黄金小钿鞦。
十六夜踏灯与璩仲玉王新甫饮于大中桥之西楼
作者：徐渭
朝代：明

树枝画月千条弦，十五不圆十六圆。挂向酒楼檐外边，南市好灯值底钱。大中桥上游人坐，不饮空教今夜过。红脂在口香在楼，那能一个到炉头。青衫白马无聊甚，望断黄金小钿鞦。
十六日霁与张长治伯仲集城隅次长治韵
作者：徐渭
朝代：明

飘砧飞柝戍营秋，坐里閒听说潞州。孤镜满城池水洗，明河千尺傍人流。笑论昨夕能漂瓦，醉唤红裙缓下楼。自古阴晴谁料得，莫辞连夜典鹴裘。
十四夜
作者：徐渭
朝代：明

野外虚堂夜不扃，遥遥秋汉数峰青。旧栽菱叶侵河路，新折莲房插胆瓶。凉气欲来先到水，月光才上只移棂。请看明夕三更漏，相对何人坐纸屏。
十四年端午辽东李长公寄酒银五两
作者：徐渭
朝代：明

卧病不胜衣，辽书两度飞。纷袍怜奴是，皂帽愧吾非。黍縳苦无酿，金来良可挥。尽镵蒲九节，北向醉令威。
十四日饮张子荩太史宅留别
作者：徐渭
朝代：明

斗酒那能话不延，此行无事不堪怜。弓藏夜夜思弯日，剑出时时忆掘年。老泪高梧双欲堕，孤心缺月两难圆。明朝总使清光满，其奈扁舟隔海天。
十月廿二日园西樱桃数花便有蝶至
作者：徐渭
朝代：明

令节初冬逼下旬，樱桃数杪著花新。天寒翠袖宜深幕，日莫红帘讶美人。小颊预施三月粉，微脂未褪昨宵唇。梨花定不开天上，百姓人家借小春。夏实每看当鸟尽，冬花何事向人妍。不堪憔悴行吟后，故弄阳春欲雪前。正苦白头愁兀兀，谁家黄蝶过娟娟。杖藜立断斜阳影，泪尽西风送菊天。
十月廿二日园西樱桃数花便有蝶至·其一
作者：徐渭
朝代：明

令节初冬逼下旬，樱桃数杪著花新。天寒翠袖宜深幕，日莫红帘讶美人。小颊预施三月粉，微脂未褪昨宵唇。梨花定不开天上，百姓人家借小春。
十月廿二日园西樱桃数花便有蝶至·其二
作者：徐渭
朝代：明

夏实每看当鸟尽，冬花何事向人妍。不堪憔悴行吟后，故弄阳春欲雪前。正苦白头愁兀兀，谁家黄蝶过娟娟。杖藜立断斜阳影，泪尽西风送菊天。
十月望十二月朔百舌群鸣连日腊朔之夜雷电彻晓大雨两月乡村人来说虎食人经秋不去
作者：徐渭
朝代：明
体裁：古风

万历十八年十二月之朔，百舌声声叫如昨。如朋唤友互答应，乃是气机使然诺。百舌小鸟尔，颛顼使之敢不听。雷电本大物，蛰藏已久矣。何为十一月，彻晓殷殷令人惊。电入我窗两三划，我疑是灯还未灭。起看灯花已落油已干，始知是电耳非关灯之残。气候变迁亦常事，山林老翁闲料理。十月十一月，连月苦大水。十二月来还未止，猛虎食人如食豕。百物价高宁倍屣，我亦左听右出耳。信知十说九是诡，不饮不啖拚已矣。宾来宾去无将迎，携榼提壶见好情。谑谈不把苍毛尘，偶语惟禁白玉京。几筵屏帐无家火，鞋袜衣衫多补丁。噫嘻吁！百鸟之语谁能解，百舌鸣冬或报瑞。年来世事怪，反常常反怪。安得公冶来，为鸟译出令人快。我所解者提胡卢，枝头劝我邻家沽。提胡卢，不知吾，少青蚨。
十月望后反舌竞飞鸣四五日
作者：徐渭
朝代：明

仲夏声宜收反舌，仲冬何事竞声声。春秋月令即无准，郊藉时鸣底不平。大梵咒长翻黑齿，小蛮曲短换朱樱。谁能一一奥分别，嬴得芳斋自在听。
千叶碧桃花
作者：徐渭
朝代：明

曲巷高墙立水限，碧桃如盏尽重台。倍将夜月凭谁襞，吹杀春风未易开。清麝乍飞明府盖，寒酥浓笑美人腮。年年绕树双蝴蝶，说是何郎为粉来。
半痴
作者：徐渭
朝代：明

厄与痴相半，禽将鼠共县。味虽供客好，名却使人怜。所下惟双箸，何妨少一拳。如闻三嗅叟，笑杀雉羹筵。
卖书
作者：徐渭
朝代：明

贝叶千翻粟一提，持经换饱笑僧尼。僮书我亦王家作，偶散谁非大块泥。带草连年高纂述，中箱一日去筌蹄。聊堆剩本充高枕，一字不看眠日低。
卖画
作者：徐渭
朝代：明

一束丹青半贽诗，稍如吏部长安时。萧条客舍弹棋得，流落人间作记垂。到处冯将临赝估，倾箱？共蠹鱼饥。卧游忽夺正惆怅，壁隙何遮风太吹。
卖画
作者：徐渭
朝代：明
体裁：七言律诗

一束丹青半贽诗，稍如吏部长安时。萧条客舍弹棋得，流落人间作记垂。到处冯将临赝估，倾箱�共蠹鱼饥。卧游忽夺正惆怅，壁隙何遮风太吹。
卖画
作者：徐渭
朝代：明

一束丹青半贽诗，稍如吏部长安时。萧条客舍弹棋得，流落人间作记垂。到处冯将临赝估，倾箱𢬵共蠹鱼饥。卧游忽夺正惆怅，壁隙何遮风太吹。
卖磬
作者：徐渭
朝代：明

贫来一石不能留，解赠王郎愧取酬。庄舄恋乡声自旧，金人辞汉泪长流。半肩荷蒉过门诮，一叶师襄入海游。寄语春秋休责备，后来能有此人不。
卖貂
作者：徐渭
朝代：明

市上挟葛塞眼黄，将貂往市不成羊。孟尝一腋收狐白，季子千金敝洛阳。固是此方饶毒热，亦窥生事正空囊。鹿皮破尽惟斑在，大雪关门拥坏床。
南海曲
作者：徐渭
朝代：明

一尺高鬟十五人，爱侬云鬓怯侬胜。近来海舶久不到，欲寄玳瑁簪未曾。
南海欧工部养子某能诗近有人持泉州尤山人侍者诗来相示不减欧能也兼善箫姓范氏名鹿
作者：徐渭
朝代：明

南海大夫欧，泉州处士尤。泥中双绿鬓，诗伴两苍头。况复箫能引，如闻凤下楼。主人调笑刻，那得客边愁。
南镇之南原桃树数百花时余数游赏当武陵也道士苦打搅尽伐之忆以诗
作者：徐渭
朝代：明

镇南亦自有桃源，载酒来寻不计年。秪为烧茶烦道士，故令闭洞返渔船。一从春雨花开后，是处朝霞色可怜。笑我老来无脚力，欲呼船子少船钱。
卢生者地家也复附禅太仆之徒
作者：徐渭
朝代：明

括苍高士至，霞气橐中存。青鸟兼术者，夜雪立师门。万壑挥如意，三车问老髡。欲穷支陇脉，一剑向昆崙。
又图卉应史甥之索
作者：徐渭
朝代：明

陈家豆酒名天下，朱家之酒亦其亚。史甥亲挈八升来，如椽大卷令吾画。小白连浮三十杯，指尖浩气响成雷。惊花蛰草开愁晚，何用三郎羯鼓催。羯鼓催，笔兔瘦。蟹螯百双，羊肉一肘，陈家之酒更二斗。吟伊吾，迸厥口，为侬更作狮子吼。
叉萝卜
作者：徐渭
朝代：明

团内一锄浅，毫端两诧深。广州初断葛，上党未蒸参。
友人索赠刘府公以剿寇受赏
作者：徐渭
朝代：明

曹吏分符夜正中，传餐破敌曙初红。经营聊试材官技，赏赐先归指示功。乡里徵兵连岁尽，郡边临海一潮通。眼前世事谁长策，此日东南独倚公。
发严州舍舟登陆纵步十五里憩山麓丛榛远
作者：徐渭
朝代：明

乘舟坐无聊，遵途岸转杳。急流赴海驰，怪石横江倒。仰睇崟崎侧，惟见苍翠矫。覆莽映赭壁，枝弱不胜鸟。县崖窄可步，聚缆密如筱。舟子勿前征，前路烟生草。
口中
作者：徐渭
朝代：明

口中万吞吐，莫道一俗字。刍豢离喙唇，冰雪满牙齿。身中百所为，亦莫涉一俗。但为鸾鹤翩，暮即云霞宿。有斤不削人，有绳不直木。淤泥填大千，荷叶自柚绿。从此戒尔后，慎莫蹈往覆。有如乖教言，断舌肘其足。
古山篇赠余君
作者：徐渭
朝代：明

余君本今人，而有怀古思。三年卧白云，一醉抚流水。握管扫素笺，闭门谢时事。懒与今人交，自号古山子。
古意
作者：徐渭
朝代：明

只堪话旧作生涯，若论风情鬓有华。记得金钗堕双凤，十年前夜舞谁家。
古意
作者：徐渭
朝代：明

泪竹小帘扉，孀娇卓氏闺。犊鼻总相许，鸾云无定飞。好收缝客线，去衲出家衣。不见鸳鸯底，荷花拔锦泥。谁捉曹纲手，攀葵指日中。自言虽酒妇，愿共死临邛。充闾墙卧猬，沟水叶徒红。画出相如老，香坟偃一松。
古意
作者：徐渭
朝代：明

长安古道覆垂杨，尘起金堤白日黄。小队晴原臂海鹘，锦雌春草啄山梁。相要拜母争相拜，若个当权助若当。旧虎死来新虎搏，古来何海不栽桑。
古意·其一
作者：徐渭
朝代：明

泪竹小帘扉，孀娇卓氏闺。犊鼻总相许，鸾云无定飞。好收缝客线，去衲出家衣。不见鸳鸯底，荷花拔锦泥。
古意·其二
作者：徐渭
朝代：明

谁捉曹纲手，攀葵指日中。自言虽酒妇，愿共死临邛。充闾墙卧猬，沟水叶徒红。画出相如老，香坟偃一松。
古木悬萝图尽绕红叶鸦数十或栖或初归文待诏画也得郎字
作者：徐渭
朝代：明

长天古木染秋霜，红叶栖乌满夕阳。岂少踏枝翻一叶，只无诗句恼于郎。红藤古树数雅行，大阵先栖小阵翔。莫作曹瞒三匝绕，汉阳江上有周郎。
古木悬萝图尽绕红叶鸦数十或栖或初归文待诏画也得郎字·其一
作者：徐渭
朝代：明

长天古木染秋霜，红叶栖乌满夕阳。岂少踏枝翻一叶，只无诗句恼于郎。
古木悬萝图尽绕红叶鸦数十或栖或初归文待诏画也得郎字·其二
作者：徐渭
朝代：明

红藤古树数雅行，大阵先栖小阵翔。莫作曹瞒三匝绕，汉阳江上有周郎。
古镜
作者：徐渭
朝代：明

白日淘抔土，青天射两丸。且须防薄蚀，讵止鉴衣冠。神物含光易，深山识宝难。不知丘壑里，还掩几冰团。
史叔考荷汀号篇
作者：徐渭
朝代：明

若耶溪水积长汀，中有荷花出藻萍。叶底娇歌莲女乱，晚涞眉黛远山横。红衣倒护双栖鸟，绿濲时波一片冰。结社此中应绝胜，欲从何处觅兰亭。
史甥以十柑饷
作者：徐渭
朝代：明

黄柑久矣断衢州，甥也何来十颗投。照酒影中陪皱正，无盐腮畔落粗瘤。小儿塞上尝宁得，病老床头渴正求。我欲为侬添一传，大苏先许拜穰侯。
右军修禊图二鹅浴于溪
作者：徐渭
朝代：明

兰亭修禊只须臾，也抱双鹅洛浅渠。校计吾侪淹酒肉，教鹅不啄一虾鱼。
叶泉州公挽章
作者：徐渭
朝代：明

生晚怀先达，如云逐晚风。亭花雠旧制，祠树拜新容。胤有双眉白，庭垂五桂红。犹遗一片玉，真愧倚葭丛。
吊陆静山
作者：徐渭
朝代：明

独抱古人心，芳名动武林。高谈倾四座，一语重千金。孝友传乡井，衣冠葬碧岑。空馀华表鹤，哀怨白云深。
后闻鹦鹉眼系直度两眶人可洞视
作者：徐渭
朝代：明

双瞳穿脑过，对面两菱花。琥珀钻松窍，琉璃钉扇纱。隔颠孤碧炯，横准一梁加。饮啄千峰物，雌雄万树家。回头忽不见，交睫梦成赊。摩荡晶初日，玲珑射落霞。照拳明蕨脑，夹喙影姜芽。恋月眶寒晕，啼烟泪涩沙。端州鸲鹆研，蛮郡石榴砂。睥睨雄生怒，迷离媚作邪。倾城秋水顾，阿堵虎头誇。认客休青白，韬光混瑾瑕。如怜蔡家女，分镜葬琵琶。
吕布宅
作者：徐渭
朝代：明

将军纳策正移师，少妇牵衣惜别离。若使为孥倍縳虎，争如仗剑送乌骓。貂蝉小字从何典，砧杵寒衣寄阿谁。吊古老狂无美剌，卿家何壁可题诗。人皆为布罪蛾眉，大抵蛾眉见若斯。赤兔不嘶连夜草，白门犹望百年期。赎归沙漠中郎女，嫁与邯郸厮养儿。两者秪须半行字，不知何冗夺松之。
吕布宅·其一
作者：徐渭
朝代：明

将军纳策正移师，少妇牵衣惜别离。若使为孥倍縳虎，争如仗剑送乌骓。貂蝉小字从何典，砧杵寒衣寄阿谁。吊古老狂无美剌，卿家何壁可题诗。
吕布宅·其二
作者：徐渭
朝代：明

人皆为布罪蛾眉，大抵蛾眉见若斯。赤兔不嘶连夜草，白门犹望百年期。赎归沙漠中郎女，嫁与邯郸厮养儿。两者秪须半行字，不知何冗夺松之。
吕礼部再灯上元
作者：徐渭
朝代：明

祠郎宴客敞朱扉，帆桨新从客里归。百盏华灯县未下，两番元夕赏应稀。雨馀韭叶开篱剪，雪后梅花绕座飞。共道胜筵须有纪，不妨投砾引珠玑。
君从
作者：徐渭
朝代：明

君从闽海下南昌，正值中官降玉皇。龙号真人亲拜斗，绣衣使者自焚香。坛中祝寿千官满，官里传幡两道长。不是薄游江海客，何由得睹此辉光。
君从
作者：徐渭
朝代：明

君从闽海下南昌，正值中官降玉皇。龙号真人亲拜斗，绣衣使者自焚香。坛中祝寿千官满，宫里传幡两道长。不是薄游江海客，何由得睹此辉光。
吴子明际访蛟门访沈嘉则诸名公
作者：徐渭
朝代：明

吴郎少小解声诗，月露风云薄不为。孔雀东南将许偶，关睢窈窕是其师。忽思海畔推诸沈，欲拗榴花寄一枝。不若买舟亲访却，深谈正是日长时。
吴季子饷我细腰壶芦石上芝二首
作者：徐渭
朝代：明

葫芦老细腰，乃似细腰女。即令楚宫来，今亦不堪舞。我闻方外医，庸以盛药丸。梧子及鱼眼，可容百万千。老圃畜蔬种，亦够一顷田。我既丑医帐，亦复少蔬阡。拟挂于扶老，支吾五岳颠。心强足不健，终岁掩帐眠。止取作蒸鹅，聊以谑客涎。芝朵虽不润，芝色坚且古。根须络拳石，如筋蚀臂股。络古不复脱，初芽宁藉土。石色既巳黄，芝紫亦稍妩。有如意魁梧，状貌乃妇女。谷城吊老人，泪下潸如雨。置我笔研间，长与留侯语。
吴季子饷我细腰壶芦石上芝二首·其一
作者：徐渭
朝代：明

葫芦老细腰，乃似细腰女。即令楚宫来，今亦不堪舞。我闻方外医，庸以盛药丸。梧子及鱼眼，可容百万千。老圃畜蔬种，亦够一顷田。我既丑医帐，亦复少蔬阡。拟挂于扶老，支吾五岳颠。心强足不健，终岁掩帐眠。止取作蒸鹅，聊以谑客涎。
吴季子饷我细腰壶芦石上芝二首·其二
作者：徐渭
朝代：明

芝朵虽不润，芝色坚且古。根须络拳石，如筋蚀臂股。络古不复脱，初芽宁藉土。石色既巳黄，芝紫亦稍妩。有如意魁梧，状貌乃妇女。谷城吊老人，泪下潸如雨。置我笔研间，长与留侯语。
吴学师为白贲将军索赋敕书楼
作者：徐渭
朝代：明

高楼内苑隔尘凡，细雨斜通南浦帆。秪为承恩自霄汉，不关招隐向丛岩。瑞云偏捧啼乌树，绣拱端居赐玺函。圣孝由来感麟趾，风人因得撰周南。
吴宣府新膺总督
作者：徐渭
朝代：明

邸报初翻数叶藤，栋梁今喜楩楠胜。市场春后皆青草，司马秋来在白登。天下安危真足仗，眼前修短却难凭。最怜投辖相知客，不得随车负此情。
吴门逢孔将军于塾
作者：徐渭
朝代：明

旧日堪为将，今来复授经。主人盛供帐，醉尉止都亭。终岁只在野，因予一入城。相悲十年事，泪落酒杯平。
呼卢得彩诗
作者：徐渭
朝代：明

门生梅得四，予亦掷浑红。客挈一壶酒，秋生半夜风。月明团玉兔，灯暗听飞鸿。明日还高兴，龙山上几重。何因投象骨，忽得四梅花。夜景当囱入，寒风簸竹斜。蛩低四壁响，客大满筵哗。归去天街静，笼灯映碧纱。
呼卢得彩诗·其一
作者：徐渭
朝代：明

门生梅得四，予亦掷浑红。客挈一壶酒，秋生半夜风。月明团玉兔，灯暗听飞鸿。明日还高兴，龙山上几重。
呼卢得彩诗·其二
作者：徐渭
朝代：明

何因投象骨，忽得四梅花。夜景当囱入，寒风簸竹斜。蛩低四壁响，客大满筵哗。归去天街静，笼灯映碧纱。
和乐堂诗
作者：徐渭
朝代：明

堂敞群山紫翠中，一门和气暖融融。每看霄斗县从北，别有春风来自东。万里云烟团槛桂，百年枝叶老桥枫。帘栊笑诣时时发，莫问瑶台第几重。
和玉芝上人兰亭诗
作者：徐渭
朝代：明

茂林修竹旧相传，千古残碑野草湮。碧水曾闻王谢语，青山不异永和年。叶飞锡杖峰前路，樵指流觞涧底泉。回首云门孤月上，清光遥送鉴湖船。
和葛景文
作者：徐渭
朝代：明

十丈高垣地，团团绕棘柴。青天县鲋涸，黑洞锁龙乖。不以无穷变，来萦有尽怀。提壶向前去，付锸许渠埋。每剖遗鱼素，翻思去鸟偕。真成秋落羽，欲插上冲骸。
咏冰灯
作者：徐渭
朝代：明

夜堂流影倍生妍，刻挂谁乘冻未阑。烛晕只疑杯水抱，火齐应落数珠寒。薄轮逼焰清难觅，满魄生花洞可看。复道馀光能照胆，却令游女怯追欢。五枝丛里总称妍，径尺能消几夜阑。对日水晶谁取火，生花银烛自禁寒。共燃始觉琉璃避，但挂还将雨雹看。无奈阳和消作泪，向人筵上解悲欢。
咏冰灯·其一
作者：徐渭
朝代：明

夜堂流影倍生妍，刻挂谁乘冻未阑。烛晕只疑杯水抱，火齐应落数珠寒。薄轮逼焰清难觅，满魄生花洞可看。复道馀光能照胆，却令游女怯追欢。
咏冰灯·其二
作者：徐渭
朝代：明

五枝丛里总称妍，径尺能消几夜阑。对日水晶谁取火，生花银烛自禁寒。共燃始觉琉璃避，但挂还将雨雹看。无奈阳和消作泪，向人筵上解悲欢。
咏巽峰
作者：徐渭
朝代：明

咏号当宵烛，悠然上海蟾。历历千寻削，苍苍一点尖。雾中藏虎豹，云里柱东南。吾将来卜筑，邻舍走无嫌。
咏樱桃花
作者：徐渭
朝代：明

满城花发不知冬，闭户经年笔眊聋。剪送海棠劳及我，折寄樱桃笑杀侬。雪打霜披应不免，粉腮胭颊为谁浓。昨宵况复狂风雨，枕畔惊闻折箨龙。
咏画中红梅
作者：徐渭
朝代：明

一条斜扫挂长空，不与寻常桃李同。翠干朱花虽觉媚，竹梢松杪尚相容。
咏画四首 其一 春
作者：徐渭
朝代：明

春娇最何物，桃花与杨柳。惹侬或有诗，市远那得酒。
咏画四首 其三 秋
作者：徐渭
朝代：明

何处住高人，低茅水上贴。江阔杳难寻，过客指红叶。
咏画四首 其二 夏
作者：徐渭
朝代：明

城市或嚣炎，在野心不热。意欲施茶汤，行人他处渴。
咏画四首 其四 冬
作者：徐渭
朝代：明

梅花一万梢，红寺五十里。天晚不到门，雪深没驴耳。
咏画四首·春
作者：徐渭
朝代：明

春娇最何物，桃花与杨柳。惹侬或有诗，市远那得酒。城市或嚣炎，在野心不热。意欲施茶汤，行人他处渴。何处住高人，低茅水上贴。江阔杳难寻，过客指红叶。梅花一万梢，红寺五十里。天晚不到门，雪深没驴耳。
咏画降龙
作者：徐渭
朝代：明

乾坤纸上黑腾腾，爪股风雷墨所生。一雨尽归烧尾德，世间谁识有曹兴。
咏降龙画一首
作者：徐渭
朝代：明

首下居高来自东，不偕箕帚独飞雄。物情自古浑宜假，莫向人间恼叶公。
哀周郑州沛
作者：徐渭
朝代：明

莫以拘挛辈，交攻放达偏。穷如知老后，乐似欠年前。匣藻鲛俱泣，园花石共迁。伤心能几辈，教我不潸然。雪涕寻前谊，敲门忆昨晨。枭卢呼未歇，虾蟹醉仍频。日者过荒馆，霜颠破角巾。飘零霎如此，昨日故将军。
哀周郑州沛·其一
作者：徐渭
朝代：明

莫以拘挛辈，交攻放达偏。穷如知老后，乐似欠年前。匣藻鲛俱泣，园花石共迁。伤心能几辈，教我不潸然。
哀周郑州沛·其二
作者：徐渭
朝代：明

雪涕寻前谊，敲门忆昨晨。枭卢呼未歇，虾蟹醉仍频。日者过荒馆，霜颠破角巾。飘零霎如此，昨日故将军。
哀周郑州沛二首
作者：徐渭
朝代：明

美玉瑕何害，挥金橐为愁。世虚绳礼法，谁洵赏风流。朱亥佳公子，青门老故侯。子长若个是，一节幸相收。期从皆王谢，而翁更藻觚。五言曹父子，千里阮驹雏。转蕙魂应住，长楸哭尚逋。少陵不相送，非与郑虔疏。
哀周郑州沛二首
作者：徐渭
朝代：明

莫以拘挛辈，交攻放达偏。穷如知老后，乐似欠年前。匣藻鲛俱泣，园花石共迁。伤心能几辈，教我不潸然。¤
哀周郑州沛二首·其一
作者：徐渭
朝代：明

美玉瑕何害，挥金橐为愁。世虚绳礼法，谁洵赏风流。朱亥佳公子，青门老故侯。子长若个是，一节幸相收。
哀周郑州沛二首·其二
作者：徐渭
朝代：明

期从皆王谢，而翁更藻觚。五言曹父子，千里阮驹雏。转蕙魂应住，长楸哭尚逋。少陵不相送，非与郑虔疏。
哀骆怀远公验词
作者：徐渭
朝代：明

怀远好诗什，近体有佳声。迟余去五泄，深衣远相迎。长身而瘦颊，自有山泽清。命酒不停斝，酒罢有馀情。迨予归来后，往往问寝兴。彘肩腊松火，柿缕霜秋晴。寄此远筐篚，兼致倡与赓。何时卧狸首，闻之使心惊。道远不得往，逋此泉下羹。
哭王丈道中
作者：徐渭
朝代：明

难免是栖栖，惟君不乞醯。饥肠宁自断，强项可教低。小警闻古北，高谈到日西。无知信天道，伯道竟无儿。歇肉每经月，储粮不数旬。喜花巾拽石，熟果袖分人。祝哽虚高席，飞书谢小民。颓波谁便砥，拳石自嶙峋。
哭王丈道中·其一
作者：徐渭
朝代：明

难免是栖栖，惟君不乞醯。饥肠宁自断，强项可教低。小警闻古北，高谈到日西。无知信天道，伯道竟无儿。
哭王丈道中·其二
作者：徐渭
朝代：明

歇肉每经月，储粮不数旬。喜花巾拽石，熟果袖分人。祝哽虚高席，飞书谢小民。颓波谁便砥，拳石自嶙峋。
唐会稽以母忧归上海
作者：徐渭
朝代：明

明府归帆带雪飞，钱塘彤色黯凄凄。愁看冰鲤横江卧，讵许樯乌影浪啼。邑里亦悲慈母去，沧洲宜著孝廉栖。野人尚有南冠滞，不抱瑶琴出越溪。
唐伯虎古松水壁阁中人待客过画
作者：徐渭
朝代：明

南京解元唐伯虎，小涂大抹俱高古。壁松水阁坐何人，若论游鱼应著我。
唐伯虎画崔氏且题次其韵
作者：徐渭
朝代：明

彷佛相逢待月身，不知今夕是何辰。行云总作当年散，胡粉空传半面春。嫁后形容难不老，画中临榻也应陈。虎头亦是登徒子，特取妖娇动世人。
唐伯虎画崔氏像因题余次韵
作者：徐渭
朝代：明

子建词描洛浦神，唐君色染博陵身。巫云巳散当年梦，吴粉空传半面春。韫玉求沽遭弃置，采蘼多事问新陈。□□□□□□□，□□□□□□□。盘陀江上水仙神，秦缪楼中弄玉身。邂逅一番明月夜，萧条几度杏花春。嫁后形容难不老，画中顪色易成陈。怜侬正是文君辈，不嫁成都渴死人。
唐伯虎画崔氏像因题余次韵·其一
作者：徐渭
朝代：明

子建词描洛浦神，唐君色染博陵身。巫云巳散当年梦，吴粉空传半面春。韫玉求沽遭弃置，采蘼多事问新陈。□□□□□□□，□□□□□□□。
唐伯虎画崔氏像因题余次韵·其二
作者：徐渭
朝代：明

盘陀江上水仙神，秦缪楼中弄玉身。邂逅一番明月夜，萧条几度杏花春。嫁后形容难不老，画中顪色易成陈。怜侬正是文君辈，不嫁成都渴死人。
唐簿得奖
作者：徐渭
朝代：明

凤鸾何代独无之，枳棘卑栖盛羽仪。挽粟一朝楼橹去，旌书连夜度支移。邑多竹色袍俱映，路近松江鲙每思。黄浦醉翁闻此信，定抽采笔寄新词。
喜雨次陈伯子
作者：徐渭
朝代：明

园壶浇不活，客至罢鹅蒸。翻盆只一滴，起死折三肱。稍喜蔬堪摘，惜无禾可登。犹胜往年籴，半斗百钱冯。
嘉则拟红衫四貌 其一 春郊走马
作者：徐渭
朝代：明

春郊大堤无尽头，沈郎走马著红裘。回鞭故遣穿杨柳，冲落杨花扑紫骝。
嘉则拟红衫四貌 其三 秋江把钓
作者：徐渭
朝代：明

戴进不得武英收，为抹勾漏绛钓裘。若使今朝逢沈四，真成伯乐哭骅骝。
嘉则拟红衫四貌 其二 东山拥伎
作者：徐渭
朝代：明

道人道帔剪轻霞，醉卧青楼小伎家。小伎红衫何处买，同是南京杏子纱。
嘉则拟红衫四貌 其四 高楼对雪
作者：徐渭
朝代：明

高楼一衲锦毛梭，万玉屏围红叵罗。雪里茶花侬似否，急催滕六剪银河。
嘉则拟红衫四貌·春郊走马
作者：徐渭
朝代：明

春郊大堤无尽头，沈郎走马著红裘。回鞭故遣穿杨柳，冲落杨花扑紫骝。道人道帔剪轻霞，醉卧青楼小伎家。小伎红衫何处买，同是南京杏子纱。戴进不得武英收，为抹勾漏绛钓裘。若使今朝逢沈四，真成伯乐哭骅骝。高楼一衲锦毛梭，万玉屏围红叵罗。雪里茶花侬似否，急催滕六剪银河。
嘉则衷绯而西
作者：徐渭
朝代：明

最宜才子著红衫，万里青天坐片帆。何似雪深将酒伴，看君题字万重岩。此去长江非浪游，两行别泪不胜秋。寄将三尺竹如意，为我严滩敲石头。
嘉则衷绯而西·其一
作者：徐渭
朝代：明

最宜才子著红衫，万里青天坐片帆。何似雪深将酒伴，看君题字万重岩。
嘉则衷绯而西·其二
作者：徐渭
朝代：明

此去长江非浪游，两行别泪不胜秋。寄将三尺竹如意，为我严滩敲石头。
嘉靖辛丑之夏妇翁潘公即阳江官舍将令予合婚其乡刘寺丞公代为之媒先以三绝见遗后六年而细子弃帷又三年闻刘公亦谢世癸丑冬徙书室检旧札见之不胜悽惋因赋五首
作者：徐渭
朝代：明

十年前与一相逢，光景犹疑在梦中。记得当时官舍里，熏风巳过荔枝红。华堂日晏绮罗开，伐鼓吹箫一两回。帐底画眉犹未了，寺丞亲著绛纱来。筵前半醉起逡巡，窄袖长袍妥著身。若使吹箫人尚在，今宵应解说伊人。掩映双鬟绣扇新，当时相见各青春。傍人细语亲听得，道是神仙会里人。箧里残花色尚明，分明世事隔前生。坐来不觉西窗暗，飞尽寒梅雪未晴。
嘉靖辛丑之夏妇翁潘公即阳江官舍将令予合婚其乡刘寺丞公代为之媒先以三绝见遗后六年而细子弃帷又三年闻刘公亦谢世癸丑冬徙书室检旧札见之不胜悽惋因赋五首·其三
作者：徐渭
朝代：明

筵前半醉起逡巡，窄袖长袍妥著身。若使吹箫人尚在，今宵应解说伊人。
嘉靖辛丑之夏妇翁潘公即阳江官舍将令予合婚其乡刘寺丞公代为之媒先以三绝见遗后六年而细子弃帷又三年闻刘公亦谢世癸丑冬徙书室检旧札见之不胜悽惋因赋五首·其二
作者：徐渭
朝代：明

华堂日晏绮罗开，伐鼓吹箫一两回。帐底画眉犹未了，寺丞亲著绛纱来。
嘉靖辛丑之夏妇翁潘公即阳江官舍将令予合婚其乡刘寺丞公代为之媒先以三绝见遗后六年而细子弃帷又三年闻刘公亦谢世癸丑冬徙书室检旧札见之不胜悽惋因赋五首·其五
作者：徐渭
朝代：明

箧里残花色尚明，分明世事隔前生。坐来不觉西窗暗，飞尽寒梅雪未晴。
嘉靖辛丑之夏妇翁潘公即阳江官舍将令予合婚其乡刘寺丞公代为之媒先以三绝见遗后六年而细子弃帷又三年闻刘公亦谢世癸丑冬徙书室检旧札见之不胜悽惋因赋五首·其四
作者：徐渭
朝代：明

掩映双鬟绣扇新，当时相见各青春。傍人细语亲听得，道是神仙会里人。
四山楼诗
作者：徐渭
朝代：明

深巷双门夹道隈，烟云斜日倚楼台。檐扉四面空中启，山翠千重囱里来。小座客临看易满，匝帘鸟下绕能回。却言月夜宜清啸，秋半应知上几回。
四张歌张六丈七十
作者：徐渭
朝代：明

开元之唐有张果，乃云生长陶之唐。师汉帝者张子房，子房之后有张苍。张苍之龄百余许，老无牙齿只吃乳，夜夜枕前罗十女。子房辟穀祈不死，先师黄石公，后约赤松子。张果骑驴驴是纸，明皇药果杯酒里。果齿焦黑如漆米，起取如意敲落之，新牙排玉光如洗。三郎惊倒谓玉环，我欲别尔渡海寻三山。玉环泪落君之前，梨花春雨不得干。繄彼三仙人，是君之祖君是孙。今年己丑腊嘉平，正君七十之生辰。三祖消息虽寥寥，桃仁传种还生桃。况君作诗句多警，又如尔祖张三影。三影诗翁八十余，此时特娶如花姝。正宜七十张公子，夜夜香衾比目鱼。
四张歌张六丈七十
作者：徐渭
朝代：明

开元之唐有张果，乃云生长陶之唐。师汉帝者张子房，子房之后有张苍。张苍之龄百余许，老无牙齿只吃乳，夜夜枕前罗十女。子房辟谷祈不死，先师黄石公，后约赤松子。张果骑驴驴是纸，明皇药果杯酒里。果齿焦黑如漆米，起取如意敲落之，新牙排玉光如洗。三郎惊倒谓玉环，我欲别尔渡海寻三山。玉环泪落君之前，梨花春雨不得干。繄彼三仙人，是君之祖君是孙。今年己丑腊嘉平，正君七十之生辰。三祖消息虽寥寥，桃仁传种还生桃。况君作诗句多警，又如尔祖张三影。三影诗翁八十余，此时特娶如花姝。正宜七十张公子，夜夜香衾比目鱼。
四花图
作者：徐渭
朝代：明

兰条芝盖垂芳远，桂子榴房结实长。绕砌皆为谢氏树，依庭共拟窦家郎。玉堂今夕生麟子，画史将图聊志喜。广眉秀骨画俱能，欲画啼声那得似。
回回马
作者：徐渭
朝代：明

西马入瓜沙，风尘道路赊。试言如此匹，消得几筐茶。
圜中怀宗师冯公寄呈
作者：徐渭
朝代：明

长从日下望长安，花鸟惊春几岁阑。分陕秦藩双岳重，传经吴馆万松寒。叨陪国士蒙知易，误饭王孙觉报难。却说更张惭妙手，翻令一曲絷南冠。
圜中春雪
作者：徐渭
朝代：明

春雪浩茫茫，羁人坐欲僵。分明落桃李，只是少芬芳。一片凄圜栅，中宵醉洞房。何心分苦乐，人自异肝肠。
土菩提
作者：徐渭
朝代：明

菩提五树百颗悬，但策西功最尔先。点检小魔空黑豆，糊涂大事有青天。雀饧晴向珠边结，舍利难飞死后燃。相伴荒涂行不久，维摩示病巳连年。
土豆
作者：徐渭
朝代：明

榛实软不及，菰根旨定雌。吴沙花落子，蜀国叶蹲鸱。配茗人犹未，随羞箸似知。娇颦非不赏，憔悴浣纱时。
土鲁番贡狮
作者：徐渭
朝代：明

羌饭官驿，斯物不的。官马当灾，腾于马脊。俛啮以牙，嗜马肉炙。四蹄裂马，如人裂帛。兽威孔武，观者色沮。媚此羌胡，若媚其母。余呀以咨，羌曰余乳。当其出穴，若婴离褓。不见牝狮，惟见我哺。斯言不欺，梁鸯养虎。
城隍庙联
作者：徐渭
朝代：明
体裁：联

八百里湖山，知是何年图画；十万家烟火，尽归此处楼台。
复上虞复西溪湖
作者：徐渭
朝代：明

复此西湖水，侯即西门豹。湖水何足论，溉我三乡稻。
复上虞复西溪湖
作者：徐渭
朝代：明

湖上香稻熟，湖中鲤鱼长。网鱼煮香稻，千载荐桐香。
夏相国白鸥园
作者：徐渭
朝代：明

白鸥池水拍天平，相对琼楼入太清。试问歌台生草处，当时曾许外人行。词客登临信笔裁，每于花谢笑花开。请观世上看花者，曾见花开不谢来。
夏相国白鸥园·其二
作者：徐渭
朝代：明

词客登临信笔裁，每于花谢笑花开。请观世上看花者，曾见花开不谢来。
夏相国白鸥园二首
作者：徐渭
朝代：明
体裁：七言绝句

白鸥池水拍天平，相对琼楼入太清。试问歌台生草处，当时曾许外人行。
夕霞
作者：徐渭
朝代：明

明霞剪脚齐，茜水入霄泥。雁鹜千行外，岩峦一角西。石家锦步帐，海国紫玻瓈。安取挥戈术，相留莫遣飞。明霞烂且都，雨歇霁霄铺。万国楼台莫，孤村烟火晡。波鳞销琥珀，海色上珊瑚。一抹须弥翠，胭脂月镜孤。元气渺太素，丹铅何所妆。白鱼劳尾变，红石补天长。剩付烟岚彩，全并沆瀣光。俄飞一片紫，骑凤是萧娘。
夕霞·其一
作者：徐渭
朝代：明

明霞剪脚齐，茜水入霄泥。雁鹜千行外，岩峦一角西。石家锦步帐，海国紫玻瓈。安取挥戈术，相留莫遣飞。
夕霞·其三
作者：徐渭
朝代：明

元气渺太素，丹铅何所妆。白鱼劳尾变，红石补天长。剩付烟岚彩，全并沆瀣光。俄飞一片紫，骑凤是萧娘。
夕霞·其二
作者：徐渭
朝代：明

明霞烂且都，雨歇霁霄铺。万国楼台莫，孤村烟火晡。波鳞销琥珀，海色上珊瑚。一抹须弥翠，胭脂月镜孤。
夕霞二首
作者：徐渭
朝代：明

榆际截青冥，长天半所经。争收虹后雨，倍近竺西明。红袖朝金母，彤旗卫玉京。峨眉一国妇，濯锦晒青城。谁遣片霞红，千奇幻一风。寸胶诏妾剪，犀彩粤灯烘。河鼓流天锦，涛笺写断鸿。冯教裁一段，衣帔老龙钟。
夕霞二首·其一
作者：徐渭
朝代：明

榆际截青冥，长天半所经。争收虹后雨，倍近竺西明。红袖朝金母，彤旗卫玉京。峨眉一国妇，濯锦晒青城。
夕霞二首·其二
作者：徐渭
朝代：明

谁遣片霞红，千奇幻一风。寸胶诏妾剪，犀彩粤灯烘。河鼓流天锦，涛笺写断鸿。冯教裁一段，衣帔老龙钟。
夜坐有感转忆往事
作者：徐渭
朝代：明

朝来乾鹊聒檐牙，入夜孤灯也弄花。儿女一生梦养虎，行藏四足画添蛇。因嗟竹箭歌如箦，时泛荷花到若邪。记得万峰高顶鹿，竟晞黄犬猎人家。
夜宿丘园乔木蔽天大者几十抱复有修藤数十寻县络溪渚
作者：徐渭
朝代：明

老树拿空云，长藤网溪翠。碧火冷枯根，前山友精祟。或为道士服，月明对人语。幸勿相猜嫌，夜来谈客旅。
夜宿龙南山居闻梵
作者：徐渭
朝代：明

寒林禅室数灯悬，清梵才闻客未眠。去远依然归夜静，来迟犹自恋香烟。性灵微触经衣上，僧散馀鸣绕壁间。听满未方何所碍，修行谁證耳根圆。
夜酌迟友人不至
作者：徐渭
朝代：明

方朔侏儒两欲死，智伯中行一是知。醉里放言何造次，醒中为客太支离。檐飞细雨除清暑，烛笑粗花旋紫芝。坐待人来将说与，夜深敲缺唾壶儿。
夜雨偕友人进舟云门
作者：徐渭
朝代：明

夜影叠中流，进舟篁竹浦。鸣雨来断雷，山云湿可谱。及岸沿黑堤，攫猪复愁虎。燎火得缁徒，怖馀涩言语。芋垆聊炙衣，一笑赖尊俎。
大兄八十初度为重丸后二日直是年以医劳得冠带而楼居南对火珠山
作者：徐渭
朝代：明

壶公壶对火珠山，寿酒年年菊正团。近得鲍姑南海艾，火珠山作水晶丸。
大寒岭啖新胡桃频婆诸果
作者：徐渭
朝代：明

天险既巳异，地产应亦殊。胡桃及平波，朱碧明椒隅。入夏而徂秋，叶翠尚不渝。但少鸟与雀，而多嬴与驴。易水非不迩，滦河不为迂。但求一寸鳞，如海水猿狙。遥想燕太子，食客焉得鱼。以知荆高徒，日嚼羊与猪。猛风增食肉，嗔愤易睢盱。慷慨赴秦庭，不复顾其馀。乃缘谋略短，岂真剑术疏。舞阳一竖耳，何乃与之俱。哀哉樊将军，空割一只颅。国有千乘大，能用王可图。乃恃五寸铁，为计亦何愚。
大醉作勾竹两牡丹次日始得题
作者：徐渭
朝代：明
体裁：七言绝句

画也昨日题今朝，酒杯虽冷墨犹潮。湘娥总有凌波色，姊妹江东数二乔。
天坛
作者：徐渭
朝代：明

张公当时骑白雀，下与高皇共斟酌。一从九鼎向幽燕，碧坛空锁琉璃斮。古松旧柏黑成迷，绿瓦从中一雉飞。杨雄不得陪郊祀，空忆当年执戟时。龙驹远自施罗来，开平巳死无人骑。却付羽林谁健儿，压沙五石缓其蹄。真人雄心老更雄，月中自控赴斋宫。四十八卫万马中，一尘不动五里风。黄柏太苦蔗太甘，盛时文字忌新尖。当时作颂卑枚马，付与金华宋景濂。
天坛（高皇乘此马夕月，今误用之为郊。白雀
作者：徐渭
朝代：明

张公当时骑白雀，下与高皇共斟酌。一从九鼎向幽燕，碧坛空锁琉璃斫。古松旧柏黑成迷，绿瓦从中一雉飞。扬雄不得陪郊祀，空忆当年执戟时。龙驹远自施罗来，开平已死无人骑。却付羽林谁健儿，压沙五石缓其蹄。真人雄心老更雄，月中自控赴斋宫。四十八卫万马中，一尘不动五里风。黄柏太苦蔗太甘，盛时文字忌新尖。当时作颂卑枚马，付与金华宋景濂。
天河
作者：徐渭
朝代：明

天河下看匡瀑垂，桑蛾蚕口一丝飞。昨宵杀虱三十个，亦报将军破月支。
天目山
作者：徐渭
朝代：明

铁罗汉巳烧成尘，瓦铸观音又一新。见说前村披木叶，青裙夜降紫姑神。赭铁青铜凌紫烟，能为人语向人间。二千年事说不尽，夜夜青溪劳往还。断壁孤杉四十围，不关雨雪阴霏霏。柯南一国痴蝼蚁，长怪曾无白日飞。
天目山·其一
作者：徐渭
朝代：明

铁罗汉巳烧成尘，瓦铸观音又一新。见说前村披木叶，青裙夜降紫姑神。
天目山·其三
作者：徐渭
朝代：明

断壁孤杉四十围，不关雨雪阴霏霏。柯南一国痴蝼蚁，长怪曾无白日飞。
天目山·其二
作者：徐渭
朝代：明

赭铁青铜凌紫烟，能为人语向人间。二千年事说不尽，夜夜青溪劳往还。
天目狮子岩
作者：徐渭
朝代：明

我昔闻真人，言修不死身。选地满天下，与鬼争青城。一岫插天日，宛尔怒猊狞。老释据其口，黄冠复来争。黄冠匪他人，云是真人孙。聃昙本上圣，高道超沈冥。说教虽异轨，俱以退让名。区区百尺铁，青红抺秋荣。龙女买色线，一夕绣可成。胡为两龙象，角吻同苍蝇。赋此觉蚩蚩，鉴之慎勿听。
天竺僧
作者：徐渭
朝代：明

扬帆三竺涘，弭锡五羊城。黑人初以涉，琉球次所经。波弧十五兆，日矢九千嬴。人疑鹏六息，彼视蠖一信。衍既隘九土，师亦眇八垠。片楮画大卵，沃焦灙孤萍。劈芥内阎浮，粉尘陋虚邻。铁簏卧龙象，银澜恬蛟鲸。梵呗只字握，江海百谷臣。云胡白？底，乃有赤篆文。象胥几何译，龙树鲜恚嗔。挂履度葱岭，趺湫蜕岩云。投夹蕺南寺，及偕领西昆。漏沙自箭准，圣水他涛奔。有为乃复尔，无量何由臻。相色示戏幻，接引讵劳尘。白马幸维寺，黄龙未演轮。薄痾阻问讯，拟待桃花春。
天竺僧
作者：徐渭
朝代：明
体裁：古风

扬帆三竺涘，弭锡五羊城。黑人初以涉，琉球次所经。波弧十五兆，日矢九千嬴。人疑鹏六息，彼视蠖一信。衍既隘九土，师亦眇八垠。片楮画大卵，沃焦灙孤萍。劈芥内阎浮，粉尘陋虚邻。铁簏卧龙象，银澜恬蛟鲸。梵呗只字握，江海百谷臣。云胡白�底，乃有赤篆文。象胥几何译，龙树鲜恚嗔。挂履度葱岭，趺湫蜕岩云。投夹蕺南寺，及偕领西昆。漏沙自箭准，圣水他涛奔。有为乃复尔，无量何由臻。相色示戏幻，接引讵劳尘。白马幸维寺，黄龙未演轮。薄痾阻问讯，拟待桃花春。
太真早起图
作者：徐渭
朝代：明

春寒乍入春衫薄，酴醾蒂损胭旨斮。绿云香车不胜梳，昨夜金钿为谁落。郎家托鲤付教题，粉肥玉腻知为谁。正逢画史来相促，说是杨妃睡起时。
奉侍少保公宴集龙游之翠光岩
作者：徐渭
朝代：明

楼船几日下钱塘，胜地临江绮席张。虎帐山开萝作带，龙潭水积剑为光。芳羞自出船窗底，妙响偏宜舞扇傍。日映桅樯兼树密，风吹丝竹袅云长。渔郎贾客停何事，桂楫兰桡渡不妨。暂脱锦袍悬翠壁，忽抽彤管拂青缃。閒中国计筹能悉，醉后兵符发更详。宝马嘶群行杂锦，红旗悬的射穿杨。霜前下叶沙俱积，雨后残磾藓更香。野旷牙官分作队，林疏甲士补成行。松杉借翠连幢碧，橘柚分金映甲黄。羽扇周郎临赤壁，轻裘叔子在襄阳。庾楼无月人犹往，郤幕开风客不藏。远眺非关耽丽景，雄心先巳到遐荒。建溪露布风雷急，涧水兵威草木扬。却与从行诸幕士，维舟九曲泛清觞。
奉送同府潘公募兵广东
作者：徐渭
朝代：明

使君佐郡俨行春，开府知名下令新。手挈万金收死士，身藏半绶见乡人。部分卷甲趋春雨，弩矢成行夹画轮。引向辕门投谒罢，试看主客集鱼鳞。
奉送同府潘公募兵广东二首
作者：徐渭
朝代：明

使君佐郡俨行春，开府知名下令新。手挈万金收死士，身藏半绶见乡人。部分卷甲趋春雨，弩矢成行夹画轮。引向辕门投谒罢，试看主客集鱼鳞。¤
奉送同府潘公募兵广东二首·其二
作者：徐渭
朝代：明

亲承节命远征兵，暂侍高堂锦服明。横海旧多经战士，狭斜新识少年名。宿依山店樵苏寂，行负藤于结束轻。来往莫须愁道远，明春专待破番营。
奉送布政使胡公督抚江西
作者：徐渭
朝代：明

南国甘棠付召公，新衔兼掌一方戎。手握兵符分阃外，身披儒服坐军中。楼船自映行边水，甲马偏嘶战后风。寄语探丸谁氏子，请缨曾上汉廷封。
奉送林山阴公赴户部
作者：徐渭
朝代：明

圣主凭轩策士林，使君绾绶拜山阴。事当流水才援笔，县傍高山好弄琴。天阙徵书随鸟急，地曹分署映花深。东南财力公俱悉，会计应劳夜夜心。
奕樵立观
作者：徐渭
朝代：明

朅来诗思何低迷，欲向邻家稍乞醯。世间甲子须臾事，逢著仙人莫看棋。
女仙一躯乘云而蹈水月
作者：徐渭
朝代：明

雾鬓云鬟天上人，水光云影月中新。一时来往三千里，多滞江妃海庙神。
女仙弹琴
作者：徐渭
朝代：明

流水东来响白蛇，高松西畔隔红霞。弹琴未必神仙事，只好呼侬女伯牙。
如梦令·宝珠斋饭罢箸响碗寂为作一偈时宿东天目
作者：徐渭
朝代：明
体裁：词

两只脚挨转磨。一副牙关嚼错。连日施药医人，大似把船放舵。错过。错过。莫被宝公瞧破。
姚崇明晚映堂
作者：徐渭
朝代：明

粉额县题晚映堂，主人留客夜焚香。提壶不必过邻店，买笋真教拣破塘。彭泽俸钱多备酒，崇明宦橐止栽桑。僦居幸得为邻舍，伏腊长招醉酒浆。
子侯芳园王瓜骈秀传闻远迩快睹咏歌附骥非才续貂聊漫
作者：徐渭
朝代：明

老后圃聊便，栽蔬夹芋田。坏轳牵远井，破屋傍邻椽。脱帽当茶灶，持劖掘笋鞭。忽来新莫逆，幸忝旧忘年。却说渠家圃，如承帝眷惓。瓜虽非五色，蒂却领双圆。杵向秋砧挂，旒添晓纩县。孪胎咽并纽，蜼尾鼻俱穿。自是生成偶，非关造化偏。瘿孤羞杜预，面对俨庭坚。未羡三眠柳，那论并萼莲。娇黄浓鬓钿，浅黑撅针绵。花谢知谁后，藤升许孰先。客欢浮自赏，妇喜用红缠。野鼠分行抱，墙蜗别队缘。霜时争画捲，月令特书传。杨尹诗几首，柳州表一联。合欢光简策，内履慎周旋。骈拇从来贱，重■自昔怜。冯他閒估校，何处定媸妍。
子效索赠其两叔
作者：徐渭
朝代：明

劳子为我言，翁去不复活。骨魄既巳寒，生事亦不热。多我诸父慈，视侄等儿列。时时惠釜钟，厨中作麋啜。
子肃再赴戚总戎所未至死于都下
作者：徐渭
朝代：明

幕中宾客盛文词，幕府黄金客再持。共拟归来作生计，不堪老去哭相知。一春绿草飞蝴蝶，千里黄沙暗鼓鼙。两地分明谁苦乐，游魂莫遣到家迟。
子臣絮其室之故镜再铸索词
作者：徐渭
朝代：明

复收旧鸾魄，来作新蝉耀。临妆人巳亡，倚面向谁照。
子荩太史之归也侍庆有馀间值雪初下乃邀我六逸觞于寿芝楼中余醉而抽赋
作者：徐渭
朝代：明

江城小馆共飞梅，笑值高楼向夕开。百鸟投林天未暗，万山戴雪月将来。盘堆藕蔗供我饮，字绾龙蛇待律猜。明日两舟乘兴至，宜兴令尹煮茶陪。
孙君访余于系
作者：徐渭
朝代：明

一别武林道，几年才见君。帆开百花雨，衣拂五湖云。握管梁书懒，横琴楚泪分。鲁连去巳久，谁为解兹纷。
孙夫人祠联
作者：徐渭
朝代：明
体裁：联

思亲泪落吴江冷；望帝魂归蜀道难。
孙忠烈公挽章
作者：徐渭
朝代：明

行藩黄屋车何用，上寿瑶阶酒未酣。岂有满庭持汉节，终无个士死淮南。百年正气天为永，一觉忠魂梦亦甘。词客幽怀关世事，悲歌重扣剑之镡。
孝
作者：徐渭
朝代：明

尺牍不过百字，美名却映千秋。皋鱼泣血洒洒，啼鸟风木飕飕。
孝子诗
作者：徐渭
朝代：明

卧病什经春，毛锥久不亲。偶然逢孝子，忽复作诗人。椿树迎从楚，菱花圣过秦。旧庐仍墓侧，雪兔几蹄驯。
孟冬下旬樱桃作花折寄守经并小作二首希和而海棠一枝白醑一壶及妙咏一绝巳先在门矣余既和其绝复拟此律方入哦见囱梅复花王山人至问其园云无不花也果尔岂能逐品为赋咏耶因统以一律而昨夕风恶甚邻竹纷折划如岁爆庾江潭云树犹如此人何以堪噫伤哉·附次来倡海棠白醑诗
作者：徐渭
朝代：明
体裁：七言绝句

半年不复作鲸吞，白饮无红搅不红。今日不愁人不醉，太真新出浴汤温。
孟后怨
作者：徐渭
朝代：明

福薄姑言信，君难国事非。官家俨平昔，贱妾独何依。汴水千秋逝，山花几度稀。还怜先帝宠，夜夜月中归。
季子守宅观音莲
作者：徐渭
朝代：明

昔闻火里莲能长，今见莲从陆地栽。广叶祗冯圆性转，粗花全借法身开。丛摇宝鬘风中去，气绕梅檀雨后来。试问集观谁具眼，解将真见听飞埃。
季子宾五十
作者：徐渭
朝代：明

才见青衿绀领圆，五旬头白一何便。通家忽巳经三世，问齿真惭大九年。谁见买兰秋不子，从来称骥老能先。两般赌胜看高手，急敞茅斋备客筵。
季有伦入燕
作者：徐渭
朝代：明

送君燕北去，别宴黯魂销。马头飞燕子，阶树滴樱桃。红烛更还短，金钗舞想娇。他年杏花发，折取最高条。
季长沙公哀词
作者：徐渭
朝代：明

槐树宛低回，犹疑讲席开。死因双宿去，生为六经来。绕瑟飞春水，传灯暗夜台。三年更筑室，未了独居怀。
孤山玩月次黎户部韵
作者：徐渭
朝代：明

湖水澹秋空，练色澄初净。倚棹激中流，幽然适吾性。举酒忽见月，光与波相映。西子拂澹妆，遥岚挂孤镜。座客本玉姿，照曜几筵瑩。忧时吐高怀，四座尽倾听。却言处士疏，徒抱梅花咏。如以径寸鱼，蹄涔即成泳。论久兴弥泠，返棹堤逾迥。自顾纵清谈，何嫌麾麈柄。
孤山玩月次黎户部韵
作者：徐渭
朝代：明
体裁：古风

湖水澹秋空，练色澄初净。倚棹激中流，幽然适吾性。举酒忽见月，光与波相映。西子拂澹妆，遥岚挂孤镜。座客本玉姿，照曜几筵莹。忧时吐高怀，四座尽倾听。却言处士疏，徒抱梅花咏。如以径寸鱼，蹄涔即成泳。论久兴弥泠，返棹堤逾迥。自顾纵清谈，何嫌麾麈柄。
宋氏吟书画册中
作者：徐渭
朝代：明

持将傲雪凌霜物，写出辞脂谢粉心。妆镜几台收晓匣，孤雌万壑守寒林。春秋等是吾侪笔，风雅那高个里吟。自古食鱼须食鲤，娶妻须委宋家禽。
完淳篇
作者：徐渭
朝代：明

七孔虽外交，谁令滑其里。一朝一凿之，七日浑沌死。大隗山上牧马儿，轩辕黄帝称天师。牧儿冯马马则扰，伯乐冶马马生巧。噫吁嘻，海若太仓之米，庄生濠上之鱼，纪渻木鸡之无敢应，野老鸥鸟之忘其机。葛天无怀差可意，卢敖汗漫长相思。不周崩堕只下土，破天一角谁与补。石头五色烂如花，女娲十笋高能许。君不见朱提著铜银堕赝，心银之雁知何限。蜘蛛借雨诈骊罝，络纬将声浑纺车，巧则巧矣真则差。郑君号完淳，陈君请我说。我谓淳之完，辟彼云中月。自云自月自扫除，高团依旧金蟾蝫。
宗孙有别字柱南者索赋
作者：徐渭
朝代：明

天柱插南云，孤城满苍翠。小凤读书馀，内屐窥粉雉。大鱼作鸟飞，风穿万林鼻。舍北以图南，物与人意会。念彼共工额，幸不触斯际。不然小折伤，恐烦太皞妹。小凤顾予言，补天吾掉臂。
定所篇
作者：徐渭
朝代：明

黄鸟犹知止，吾人可不然。身心一个字，戒慧两头县。匣剑抽能割，盘珠走只圆。若教牢住著，未免堕枯禅。
宛转词
作者：徐渭
朝代：明

宛转一臂断，流落二乔轻。覆水巳无及，通家如有情。归来妆粉暗，啼罢泪痕清。莫道红裙怯，官家盛甲兵。
宝刀诗
作者：徐渭
朝代：明

双钮黑银镂，来从大土酋。绦绒结蛮女，铁色照并州。不惜金千镒，能县水一沟。床头好珍重，兼许茂先收。
客强予画十六种花因忆徐陵杂曲中二八年时不忧度之句作一歌因为十六花姨歌舞缠头亦便戏效陵体用陵韵
作者：徐渭
朝代：明

东邻西舍丽难俦，新屋栖花迎莫愁。蝴蝶固应憎粉伴，牡丹亦自起红楼。牡丹管领春秾发，一株百蒂无休歇。管中选取八双人，纸上娇开十二月。谁向关西不道妍，谁数关头见小怜。侬为顷刻殷七七，我亦逡巡酒里天。昭阳燕子年年度，谁能镜里无相妒。镜中颜色不长新，画底胭脂翻能故。花姨舞歇石家香，依旧还归纸砑光。莫为弓腰歌一曲，双双来近昼眠床。
客有为留春咏者亦命赋之
作者：徐渭
朝代：明

春去春来何所之，春花随尔亦全稀。黄金大药终难驻，红袖娇遮晚更飞。忍唱骊驹催客去，欲冯啼鸟唤侬归。年年此际肠堪断，何事东君如别离。
客燕者累月一遇张孺谷于市遽别
作者：徐渭
朝代：明

侠客悲歌地，千年喜共君。相逢浑不饮，惜别竟何云。貂帽双胡挟，银鞍万柳纷。知君饱文字，岂只醉红裙。
客饷我笋脯一小筐稚而甘澹拟谢
作者：徐渭
朝代：明

晨觞急十斟，笋脯美辽参。玉版禅师韵，黄冠道士簪。山存仍受虎，春代并更禽。箨畔夫将妇，随农插绿针。
宣府教场歌
作者：徐渭
朝代：明
体裁：七言绝句

宣府教场天下闻，个个峰峦尖入云。不用弓刀排虎士，天生剑戟拥将军。
宣府槐龙篇
作者：徐渭
朝代：明

大树将军号，乔松大夫封。何如兹茂荫，宛尔作深笼。目目尖成兔，条条结绾龙。乘凉翠葆飒，撑暑碧油烘。开府何年买，天王旧物钟。宾觞飞递外，塞略坐筹中。鹏翼垂天下，龟裙覆海穹。柯南蚁垒国，甃北乳方泓。的的朱门照，霏霏绿雾濛。干云榆所接，影月桂能通。赭荚承新蜕，青丝断坠虫。五楹团广厦，百柱卓雄风。大漠驯骄子，长城属令公。一枝阴虏马，半叶扫边烽。矢石无忘备，尊罍稍可从。先朝勤灌溉，后代倚幢？。虬拟皇情悦，黄犹御气蒙。长陵如可作，愿柱大明宫。
宣府槐龙篇
作者：徐渭
朝代：明
体裁：五言排律

大树将军号，乔松大夫封。何如兹茂荫，宛尔作深笼。目目尖成兔，条条结绾龙。乘凉翠葆飒，撑暑碧油烘。开府何年买，天王旧物钟。宾觞飞递外，塞略坐筹中。鹏翼垂天下，龟裙覆海穹。柯南蚁垒国，甃北乳方泓。的的朱门照，霏霏绿雾濛。干云榆所接，影月桂能通。赭荚承新蜕，青丝断坠虫。五楹团广厦，百柱卓雄风。大漠驯骄子，长城属令公。一枝阴虏马，半叶扫边烽。矢石无忘备，尊罍稍可从。先朝勤灌溉，后代倚幢�。虬拟皇情悦，黄犹御气蒙。长陵如可作，愿柱大明宫。
宫人入道（明月，宫女名）
作者：徐渭
朝代：明
体裁：七言律诗

昭阳队里混铅华，垂老参师日半斜。不向秋风怨团扇，却教明月进琵琶。朝留楚簟身为雨，夜绣茅君线作霞。见说缑山闲姊妹，尚论恩宠旧谁家。
宴游烂柯山
作者：徐渭
朝代：明

万山松柏绕旌旗，少保南征暂驻师。接得羽书知贼破，烂柯山下正围棋。偏裨结束佩刀弓，道上逢迎抹首红。夜雪不劳元帅入，先禽贼将出洄中。帷中谈笑静风尘，只用先锋一两人。万里封侯金印大，千场博戏采毬新。
宴游烂柯山·其三
作者：徐渭
朝代：明

帷中谈笑静风尘，只用先锋一两人。万里封侯金印大，千场博戏采毬新。
宴游烂柯山·其二
作者：徐渭
朝代：明

偏裨结束佩刀弓，道上逢迎抹首红。夜雪不劳元帅入，先禽贼将出洄中。
宴游烂柯山四首
作者：徐渭
朝代：明
体裁：七言绝句

万山松柏绕旌旗，少保南征暂驻师。接得羽书知贼破，烂柯山下正围棋。
宴游烂柯山四首·其三
作者：徐渭
朝代：明

群凶万队一时平，沧海无波岭瘴清。帐下共推擒虎将，江南只数义乌兵。
宴游西郊诗
作者：徐渭
朝代：明

艾候当龙舫，萍踪集凤城。凌晨催邸饭，乘暇出郊行。短短蒲抽玉，交交鸟弄笙。辞幨排拥蔽，并马得峥嵘。碧岫红云幻，磁壶白雪擎。候宾宾未集，顾仆仆频倾。蒟酱何方至，胡桃朴地横。骑龙排木凳，剪虎缀冠缨。綵扇临杯舄，蒲团就几冯。甲蔬香百种，根拨秀千英。菡萏含冰脑，樱桃滴水晶。胡蜂俱仰蜜，家鸽半栖甍。熟果从枝摘，秾花得叶清。看馀锦绮色，听断辘轳声。买竹金千镒，温瓜火一星。钩弯迟桂魄，流曲拟兰亭。菱藕堆盘雪，蝇蚊避席冰。江南浑缩地，塞北总怡情。折简招群彦，联床胜百朋。来希主情懒，别易客心惊。折柳条馀几，牵衣泪镇零。舞腰宁自赏，歌曲迟侬听。日炙嫣红袖，风狂散绿萍。盆供春色满，簟展晚凉迎。茉莉簪纱帽，玫瑰袅醑觥。习池淹席幕，金谷较输赢。可惜朱卿去，偏当赤地晴。锦帆风不进，玉斝月谁赓。孤闷当芦发，颓躯倚树撑。长空生咄唶，懊绪付娉婷。得意才俱隽，相如赋拟成。吹嘘真俗话，放浪自浮生。毬绕飞明月，山来匝翠屏。归雅分树掠，饥马望刍鸣。入郭斜榆影，回鞭指柳营。侯家银烛朗，客座綵帘明。贝叶书难译，莲筒吸判酲。辖沈惊座睡，楼迥景阳訇。朝马摇鸣佩，升乌影画棂。百川如变海，重此醉长鲸。
宿坌道登城北高台值雪
作者：徐渭
朝代：明

迢迢坌道枕重边，高阁登临倍黯然。百灶营烟明可数，双谯蝶粉绕能圆。偶逢飞雪关山杳，渐近浮云帝里连。莫讶金汤坚若瓮，昆阳城小古来坚。
宿长春祠夜半朱君扣榻呼起视月山缺处露钱塘仅一勺而夜气滃之
作者：徐渭
朝代：明
体裁：七言律诗

长春明月夜阑干，起视当眉尺五间。千里林光俱浸水，一杯江气亦浮山。似闻隔岫吹长笛，欲唤真官语大还。忽忆广寒清冷甚，有人孤佩响珊珊。
寄上海诸友人
作者：徐渭
朝代：明

双鱼岁晚渡江津，笋饭㹠羹又换春。弃印可望天上客，射书元属海东人。天愁夜幕铃偏急，栅暗缧藤鼠正巡。湖水万重兰芷隔，因君还上佩芳身。
寄上海诸友人
作者：徐渭
朝代：明

双鱼岁晚渡江津，笋饭犭屯羹又换春。弃印可望天上客，射书元属海东人。天愁夜幕铃偏急，栅暗缧藤鼠正巡。湖水万重兰芷隔，因君还上佩芳身。
寄上海诸友人
作者：徐渭
朝代：明
体裁：七言律诗

双鱼岁晚渡江津，笋饭豚羹又换春。弃印可望天上客，射书元属海东人。天愁夜幕铃偏急，栅暗缧藤鼠正巡。湖水万重兰芷隔，因君还上佩芳身。
寄京中友人
作者：徐渭
朝代：明

寒风夜中起，游子朝作客。河流一尺冰，屋瓦三寸雪。人言今岁冷，连岁屡觉热。何事古江南，翻为今塞北。君把如与鞦，触手冷于铁。此时山中人，覆絮败毛褐。欲寄寄莫由，此意共谁说。
寄京中诸友
作者：徐渭
朝代：明

乡里客燕京，无人不妙英。此方投过辖，彼或送行程。远道春初入，垂杨折不胜。空将数字寄，脉脉此时情。
寄吴宣镇
作者：徐渭
朝代：明

髯公本儒者，而有燕颔姿。一朝秉元戎，虏马不敢嘶。赫赫百年内，举筹不数枚。大易称神武，岂在多伤夷。明主见万里，何况数驿驰。白壁本不瑕，青蝇亦何为。昨闻敕尚方，作貂缀冠禔。插羽高尺五，庸以华勋题。愿君秉忠谅，以答鼓鼙思。
寄吴通府以墨见寄
作者：徐渭
朝代：明

紫髯旧映郡斋长，闻道髯今亦著霜。去定将军呵醉尉，生犹碑字满襄阳。残躯乍别阿鼻鬼，宝匣遥飞片脑香。近日东陵瓜好不，几从炎热转清凉。
寄善画葛君
作者：徐渭
朝代：明

展箑不尽规，墨色鲜于洗。细图万壑云，寄我青山里。感之不能忘，聊寄短篇耳。
寄尚宾因借石磬
作者：徐渭
朝代：明

南明栖息久，凡著几何书。夜峡月生石，朝窗云入疏。特悬孤磬在，时扣万山虚。自笑耽清物，持来一借予。
寄彬中
作者：徐渭
朝代：明

邺下老韦布，能活刀下人。鲁连剧排难，安得专其名。不见申包子，含悽哭秦庭。万马度关陇，救郢却吴军。侧闻同心人，急难等赴焚。秦师不可出，大义凛巳明。栽倾本莫致，安命以为贞。
寄徐石亭
作者：徐渭
朝代：明
体裁：七言绝句

闻道名园盛牡丹，豪家欢赏到春残。自怜亦具看花眼，种菜浇畦不得看。
寄成女彝守备登州
作者：徐渭
朝代：明

牙门遥映列仙台，总帅偏宜上将才。出海戈矛俱借水，飞空矢石并成雷。天边送雁将心往，马上题诗带景来。解道观游怜独赏，那能分向小蓬莱。
寄散亭
作者：徐渭
朝代：明

幽亭初落禁城新，御墨旋飞宠近臣。金马从来宜大隐，银珰何遽乏高人。即冯阑槛晞春发，未许溪山乞此身。不信试看鸥鹭侣，翻飞长在凤池滨。
寄沈子
作者：徐渭
朝代：明

两月归家不出门，溪边荷叶大如盆。不知近到西湖上，更大如盆有几根。
寄王子心葵
作者：徐渭
朝代：明

葵花似君心，向日解违阴。葵叶我所愧，有足不能卫。与君夙相知，把葵吴山时。今日相思处，南冠絷楚傫。
寄答汪古矜
作者：徐渭
朝代：明

少陵鸬鹚唤不来，汪家鸥鸟了无猜。非关野老能争席，自是菩提无镜台。范式鸡偿明岁约，羊昙泪是几年哀。会须一哭胡司马，共踏黄山顶上苔。
寄郦绩溪仲玉为钱氏门人
作者：徐渭
朝代：明

绩溪县亦神州赤，闻君作簿无鱼食。谁能嚼肉过屠门，瘦杀鸾栖一枝棘。近来二哥自县来，览君诗帙羡君裁。高情欲并崔松馆，别体尤工汉柏台。文成一线今将断，钱翁老死寒灰散。十年半夜急传灯，西来衣钵君应管。莫言小釜烹鲜鱼，莫言牛刀割只鸡。真儒不拣啼儿抱，主簿同安是阿谁？去年别君天真馆，我犹缚翅君飞远。只今缚解翅不长，无由一奋来溪畔。司马功高旧主人，君真父母匪邦邻。坟头松丱今何似，匣里弓刀暗却尘。由来壮士悲罗雀，我亦因之感死。今来已是十余春，金钱银钱不一缗。我复何辞公不嗔，会须上冢拊愁云。一哭裂却石麒麟，下来与君谈苦辛。
寄郦绩溪仲玉为钱氏门人
作者：徐渭
朝代：明

绩溪县亦神州赤，闻君作簿无鱼食。谁能嚼肉过屠门，瘦杀鸾栖一枝棘。近来二哥自县来，览君诗帙羡君裁。高情欲并崔松馆，别体尤工汉柏台。文成一线今将断，钱翁老死寒灰散。十年半夜急传灯，西来衣钵君应管。莫言小釜烹鲜鱼，莫言牛刀割只鸡。真儒不拣啼儿抱，主簿同安是阿谁？去年别君天真馆，我犹缚翅君飞远。只今缚解翅不长，无由一奋来溪畔。司马功高旧主人，君真父母匪邦邻。坟头松丱今何似，匣里弓刀暗却尘。由来壮士悲罗雀，我亦因之感死？。今来已是十余春，金钱银钱不一缗。我复何辞公不嗔，会须上冢拊愁云。一哭裂却石麒麟，下来与君谈苦辛。
寄郦绩溪仲玉为钱氏门人
作者：徐渭
朝代：明
体裁：古风

绩溪县亦神州赤，闻君作簿无鱼食。谁能嚼肉过屠门，瘦杀鸾栖一枝棘。近来二哥自县来，览君诗帙羡君裁。高情欲并崔松馆，别体尤工汉柏台。文成一线今将断，钱翁老死寒灰散。十年半夜急传灯，西来衣钵君应管。莫言小釜烹鲜鱼，莫言牛刀割只鸡。真儒不拣啼儿抱，主簿同安是阿谁？去年别君天真馆，我犹缚翅君飞远。只今缚解翅不长，无由一奋来溪畔。司马功高旧主人，君真父母匪邦邻。坟头松丱今何似，匣里弓刀暗却尘。由来壮士悲罗雀，我亦因之感死�。今来已是十余春，金钱银钱不一缗。我复何辞公不嗔，会须上冢拊愁云。一哭裂却石麒麟，下来与君谈苦辛。
寄陶工部
作者：徐渭
朝代：明

短剑在匣中，秋水莲花芒。芒色岂不好，终为人所防。所贵金玉资，含辉有馀光。谅哉工部君，璠瑜映明堂。熏风动九夏，鸣音来锵锵。至宝吐洪亮，不特华泽芳。沈思不能寐，揽衣视河梁。
密蜂牡丹
作者：徐渭
朝代：明

偶然墨扫牡丹枝，谁怪浓妆倚市窥。春色元非老人事，郭华尽尔买胭脂。
寒食后骆君携酌次其所示别作韵答之
作者：徐渭
朝代：明

破铛长拾鹊巢柴，忽枉行厨向此开。笑引醇醪对公瑾，悲生寒食哭之推。竹书劫傍浑应烬，花雨天愁亦懒裁。海水海风鹘翼尽，坳堂偷此一浮杯。
寓宣府九日同杨惠两乡人集北山寺而昨夕风烈甚雨即成雪壤不膏故山悉赭结句别有所为
作者：徐渭
朝代：明

北寺高台大漠东，他乡尊酒两萍逢。飞花巳作先秋雪，落帽何劳隔夜风。百折不离山色赭，数榆忽露寺门红。世间何事非堪避，安得萸囊日日缝。
寓穿山感事
作者：徐渭
朝代：明
体裁：七言律诗

荒城临海一山围，何事东方滞衮衣。晓日每看牙将集，秋风自送远人归。霜寒戍草嘶征马，潮落江门露钓矶。欲请长缨何处是，且寻酒伴扣荆扉。
对岸观崖大瀑
作者：徐渭
朝代：明

瀑布挂江北，望者江南猜。雪花那不到，霹雳过江来。
对明篇
作者：徐渭
朝代：明

四明山，高万丈。南为姚邑面前屏，北即新昌后门障。新昌有客身姓吕，要与此山约为主。尺素冯将一穴通，屋后安窗小如许。窗中有时飒风雨，说是山灵教送与。夜来猛虎啸一声，雄心枕畔风吹去。长安花枝高入天，金陵有酒多如泉。花留酒劝不肯住，归来只爱窗中眠。窗中有书积万卷，书书尽是山灵管。有才无命不干时，亦对山灵同一莞。闻道去年醉采石，醉去狂来呼李白。散发题书万竹中，腾身舞剑青天侧。此时山灵失主人，自骑青虎寻复寻。肉眼那知神道至，主人自识交亲临。朅来笔端自有神，横开醉眼双作嗔。此时墨雨添江水，此际诗花弄莫春。莫春江水渺无边，射策封书复几年。明珠不遇贾胡识，宝剑难酬夜色鲜。诙谐汉庭方朔老，如闻永谢长安道。况我今为抱拲人，虮虱移家宫絮袄。两人曾作青春身，当时同说不同贫。君今幸不为樊鹿，亦似蛟蟠不得申。莲花之峰亦佳丽，君胡中道相捐弃。邀我题诗对四明，我自贪君百壶旨。只恐莲花嗔，四明喜，我亦付之一醉矣。
对阳篇
作者：徐渭
朝代：明

郎骑有光华，鸣珂出视衙。暮归犹捧日，朝起必餐霞。玄圃五色凤，丹心一丈花。定须持两物，云可并居家。
寻王子三首
作者：徐渭
朝代：明

秋风吹叶下纷纷，几度寻君不见君。云里愁看雁行去，天边恼杀凤笙鸣。秋风吹叶下阶庭，几度寻君市上行。正似溪分两行水，又如天断一层云。秋风吹叶打寒囱，对影和人只一双。小小深杯斟玉液，遥遥长夜拨银缸。
寻王子三首·其一
作者：徐渭
朝代：明

秋风吹叶下纷纷，几度寻君不见君。云里愁看雁行去，天边恼杀凤笙鸣。
寻王子三首·其三
作者：徐渭
朝代：明

秋风吹叶打寒囱，对影和人只一双。小小深杯斟玉液，遥遥长夜拨银缸。
寻王子三首·其二
作者：徐渭
朝代：明

秋风吹叶下阶庭，几度寻君市上行。正似溪分两行水，又如天断一层云。
寿吴宣府
作者：徐渭
朝代：明
体裁：七言律诗

近来宣府息烽埃，台吉求生款镇台。笑引双椎胡女拜，传呼万帐令公来。艾年佩鹊宁非早，薇省垂鱼不待推。报与江南春信道，题诗寄处陇梅开。
寿吴溧水
作者：徐渭
朝代：明

西来天目碧嶙峋，中有苕溪产异人。昔日临文俱入妙，今来作吏更称循。栽花潘岳垂青简，飞舄王乔觐紫宸。自是生来多道气，非关婴姹出黄庭。
寿张翁
作者：徐渭
朝代：明

翁年八十俨寒筠，耸骨方颐鬓艾纷。旧种槐枝高入汉，今倾桂醑泻从云。儿郎绕膝微摇锦，宾从过门半是文。眼见吾侪是童丱，转惊五十四年人。
寿戴柳州父母
作者：徐渭
朝代：明

松溪旧说神仙令，椿寿今符傲吏言。过客仓皇辞上座，长公金紫拥华轩。笑看浮世忧千岁，自养灵台湛一元。将挹清光陪杖屦，恨无羽翼即飞翻。壁水青衫旧有名，恩波白首喜亲承。双飞老凤人间瑞，千里神驹天上行。共拟腰围行束玉，此时心事惬传经。高门咫尺连沧海，遥对仙人白玉京。
寿戴柳州父母·其一
作者：徐渭
朝代：明

松溪旧说神仙令，椿寿今符傲吏言。过客仓皇辞上座，长公金紫拥华轩。笑看浮世忧千岁，自养灵台湛一元。将挹清光陪杖屦，恨无羽翼即飞翻。
寿戴柳州父母·其二
作者：徐渭
朝代：明

壁水青衫旧有名，恩波白首喜亲承。双飞老凤人间瑞，千里神驹天上行。共拟腰围行束玉，此时心事惬传经。高门咫尺连沧海，遥对仙人白玉京。
寿星画
作者：徐渭
朝代：明

乌巾高插拂云轻，仅压长头碧眼睛。昨夜老人尾不见，偶然落在世间行。
寿杜通议之父母
作者：徐渭
朝代：明

侍臣旧立云霄上，封诰今承日月旁。双管凤箫娱老伴，一函鸾字捧仙郎。频年禄养繁珍鼎，此日霞觞注瀣浆。更喜宾游来结驷，高门谁不羡荣光。
寿沈参议南湖
作者：徐渭
朝代：明

范蠡城边暂驻师，喜逢上寿荐芳卮。分符今忝元戎托，出宰曾蒙国士知。门外碧湖开祖帐，阶前玉树绕孙枝。海天应有青鸾便，愿得年年寄颂诗。
寿潘承天七十兼贺得孙四首
作者：徐渭
朝代：明

国胶三老重，乡齿七龄尊。写照须眉漆，酣宾笑语温。犊留辞沔邸，螭额满荆门。更喜诸知己，浮觞贺得孙。宦辙经三徙，俱歌蔽芾章。归来头未白，眉上气先黄。伯子原千里，新孙必二郎。霅西霞一段，佳景在斜阳。若个不游宦，惟君盛宦游。飞龙乡露冕，有蟹处监州。含饴弄孙子，祭酒客诸侯。唾手天边月，看圆百二秋。为郡美风猷，郊行减导驺。治民问牧马，望气候骑牛。孔释送今夕，莼鲈归几秋。如闻灵寿杖，新刻一鸣鸠。
寿潘承天七十兼贺得孙四首·其一
作者：徐渭
朝代：明

国胶三老重，乡齿七龄尊。写照须眉漆，酣宾笑语温。犊留辞沔邸，螭额满荆门。更喜诸知己，浮觞贺得孙。
寿潘承天七十兼贺得孙四首·其三
作者：徐渭
朝代：明

若个不游宦，惟君盛宦游。飞龙乡露冕，有蟹处监州。含饴弄孙子，祭酒客诸侯。唾手天边月，看圆百二秋。
寿潘承天七十兼贺得孙四首·其二
作者：徐渭
朝代：明

宦辙经三徙，俱歌蔽芾章。归来头未白，眉上气先黄。伯子原千里，新孙必二郎。霅西霞一段，佳景在斜阳。
寿潘承天七十兼贺得孙四首·其四
作者：徐渭
朝代：明

为郡美风猷，郊行减导驺。治民问牧马，望气候骑牛。孔释送今夕，莼鲈归几秋。如闻灵寿杖，新刻一鸣鸠。
寿王光禄
作者：徐渭
朝代：明

芳园本自乐嘉宾，况值生朝集庆辰。皓齿定知翻寿吹，长髯应许并仙人。飞觞候月心耽夕，抱瓮浇花手占春。最喜阳和如有意，流葭初动管中尘。
寿王曲阜
作者：徐渭
朝代：明

骨相应颐方，芙蓉耐晚霜。橘租千户俸，鸥伴六湖庄。荆茂欢诸姒，槐繁卜二郎。乘龙方下榻，因得附瑶章。
寿王生
作者：徐渭
朝代：明

四十年前王国鸣，红带编绳束发青，众客对之俱含情。我亦把酒劝一觥，欲引其答骄不应。今来转睛年六十，头发虽黑髭须白。诸朋作寿鹅双蹠，我却龙钟行不得。送肴一格四杮朱，令我自吃省我沽。惜少方阑唱鹧鸪，方阑若在亦丑吾。
寿王龙石二府
作者：徐渭
朝代：明

使君称寿紫虹缠，舆颂台歌美盛贤。铜章曾佩二千石，玄发新晞六八年。高誉白云留省署，岁星金马旧盘旋。兹辰正值称觞候，剩得蟠桃出帝筵。海国纷纷艳菊枝，和风偏荐小阳时。惭为桃李蒙春色，喜借松筠什庆词。辇下文章黄甲第，江南财赋白云司。莫言佐郡淹明府，玉佩行看集凤池。
寿王龙石二府·其一
作者：徐渭
朝代：明

使君称寿紫虹缠，舆颂台歌美盛贤。铜章曾佩二千石，玄发新晞六八年。高誉白云留省署，岁星金马旧盘旋。兹辰正值称觞候，剩得蟠桃出帝筵。
寿王龙石二府·其二
作者：徐渭
朝代：明

海国纷纷艳菊枝，和风偏荐小阳时。惭为桃李蒙春色，喜借松筠什庆词。辇下文章黄甲第，江南财赋白云司。莫言佐郡淹明府，玉佩行看集凤池。
寿胡令公
作者：徐渭
朝代：明

幸从群彦集芳辰，申甫生周别有神。以德既堪三寿颂，将身却奉万年人。剑光激座催歌急，海色流杯送酒频。更取一卮飞作雨，江南无地不阳春。
寿葛贞母
作者：徐渭
朝代：明

终岁不成妆，钗寒古凤凰。诗堪将柏赋，年亦与松长。列女谁同传，称人果未亡。当筵思举案，误递百年觞。
寿蒲谷方伯
作者：徐渭
朝代：明

紫薇行省使，绿蒲谷口人。夙有神仙气，聊随车马尘。居深山共远，意适草俱春。驾鹤罗浮顶，行看狎子真。
寿马先生七十
作者：徐渭
朝代：明

流朱拂茜杂轻霞，庭畔重县讲日纱。一竹青青支国杖，数榴洒洒动江花。社筵推长今三席，州郡分春巳万家。自笑传经老徐孺，犹将诗说注虫虾。
射雁篇赠朱生
作者：徐渭
朝代：明
体裁：古风

去年射雁黄浦口，三军进酒齐为寿。今年射雁复何处，海舶停沙大桅竖。君本临洮豪杰士，汉时六郡良家子。作客羞为堂下人，射生惯落云中羽。腰间束夭插两房，连年驱贼如驱羊。辕门待士近不薄，朝来归兴何洋洋。丈夫有遇有不遇，去留之间向谁语？
将入闽方许二君饯别分韵
作者：徐渭
朝代：明

万丈高城控井闉，谁家池馆隔江津。胜筵不用扶红袖，杨柳芙蓉拥醉人。
将别复偕游碧云流觞枯柳之下
作者：徐渭
朝代：明

征舆解道明朝发，别酒遥从此地酣。尽日回肠依曲水，昔年种柳似江潭。霜高睡短鸡偏促，雪滑泥长马不堪。差有梅花知客意，一程开逼一程南。
将游五泄宿吴系山庄遇老迎饷邀余辈先登峨眉不果
作者：徐渭
朝代：明

游辔维林竹，山窗来猎灯。青苏炊白稻，碧笋束红藤。坐落半宵月，流分曲水亭。忽逢山下老，邀上峨眉层。
将牧羊庚戌元旦筮之得明夷之上六
作者：徐渭
朝代：明

入地登天两不妨，从来作戏在逢场。门前昼静堪罗雀，城上春深好牧羊。披褐家门孙令尹，入山经纪卜中郎。已知此意无人会，閒坐看云点太阳。
将至兰溪夜宿沙浦
作者：徐渭
朝代：明

中夜依水泽，羁愁不可控。远火澹冥壁，月与江波动。寂野闻籁微，单衾觉寒重。托踪蒲稗根，身共鸥凫梦。
小集滴水厓朝阳观
作者：徐渭
朝代：明

朝阳道观一何县，滴水孤厓百丈边。馀气出关雄大漠，长风吹壁立青天。窗扉近在栖雕处，阁道都拦坐客前。不信夜来高顶望，定应笙鹤下飞仙。
少滨篇为金子
作者：徐渭
朝代：明

两代高名百不磨，山川其奈两人何。大夫付与扁舟兴，公子忘归半顷波。无数翠烟生碧荇，有时白鸟浴红荷。眼前诗景刊无尽，莫怪梨材索价多。
尖头麻蛰
作者：徐渭
朝代：明

身轻宜歇草，头锐欲钻螺。正苦毛锥乏，如侬太软何。
尽社咏留春者并函寄复赋二首
作者：徐渭
朝代：明

社坛高咏集精蓝，大块青阳俨去骖。闻道沉酣剧河朔，只愁风雨送江南。筵前旨放勾芒辖，嫁后宁烧玳瑁簪。转眼城南桑树下，更题少妇绕饥蚕。西施石上老红茵，贺监湖头款绿蘋。去卜犹能啼故主，风光应亦恋吾人。天涯一燕衔花转，酒畔双蛾对雨颦。并是断绳千尺井，大家无计挽银瓶。
尽社咏留春者并函寄复赋二首·其一
作者：徐渭
朝代：明

社坛高咏集精蓝，大块青阳俨去骖。闻道沉酣剧河朔，只愁风雨送江南。筵前旨放勾芒辖，嫁后宁烧玳瑁簪。转眼城南桑树下，更题少妇绕饥蚕。
尽社咏留春者并函寄复赋二首·其二
作者：徐渭
朝代：明

西施石上老红茵，贺监湖头款绿蘋。去卜犹能啼故主，风光应亦恋吾人。天涯一燕衔花转，酒畔双蛾对雨颦。并是断绳千尺井，大家无计挽银瓶。
山查
作者：徐渭
朝代：明

如闻海鸟不宜牲，亦似山查便野生。红后满村量雀卵，秋来偏此只风声。对苹犬马伤孤抱，种豆迁谈少一甥。来往细腰争窖蜜，莫须移浸与东陵。
山阳歌醉中赠鲁君
作者：徐渭
朝代：明

淮河流水尽芦苇，明府冰清貌苦羸。却说故人禅灶冷，为烹一尺鳜鱼肥。
山阴景孟刘侯乘舆过访闭门不见乃题诗素纨致谢
作者：徐渭
朝代：明

传呼拥道使君来，寂寂柴门久不开。不是疏狂甘慢客，恐因车马乱苍苔。
岁暮夜雪招二王诗人菲果小饮
作者：徐渭
朝代：明
体裁：七言律诗

斗酒那能不醉休，醉来可使不歌不？黄金虽我无颜色，秋水还谁辨马牛？笑插落梅花乱鬓，起看城雪筋冰楼。一角忽风天尽黑，万鸦抟雨下枝头。
岁暮夜雪招二王诗人齑果小饮
作者：徐渭
朝代：明

二王二王来何难，榼榼清酤顿欲乾。何处王门无短衱，最傩客路是长安。齑盐雪糁充瓶立，蔗藕霜消饱膈酸。四海论交头尽白，至今胆落醴交寒。
岳公祠
作者：徐渭
朝代：明
体裁：七言律诗

墓门朱戟碧湖中，湖上桃花相映红。四海龙蛇寒食后，六陵风雨大江东。英雄几夜乾坤博，忠孝谁家俎豆同。肠断两宫终朔雪，年年麦饭隔春风。
岳坟
作者：徐渭
朝代：明

墓门惨淡碧湖中，丹雘朱扉射水红。四海龙蛇寒食后，六陵风雨大江东。英雄几夜乾坤博，忠孝传家俎豆同。肠断两宫终朔雪，年年麦饭隔春风。
崇厓
作者：徐渭
朝代：明

崇厓薄瘴接遥天，兵马宵征踏月圆。渐度重关增曙影，半留行灶减炊烟。万山束路通千里，二水分流各一边。蜀道传来还觉险，高歌一曲使人怜。
巾侧玉蝉
作者：徐渭
朝代：明

玉蝉谁作俑，取饰鬓眉稍。有梦酬黄雀，无心伴紫貂。峨巾虽可歇，采线縳难遥。何日当飞去，长鸣旧柳条。
市中虎
作者：徐渭
朝代：明
体裁：乐府曲辞

隆庆皇，贺太平。年辛未，二月望，猛虎入城。从何方，粗蹄大爪泥上没，行人谁信虎脚迹。藏何所，日何食，祸不测。幸得郭爷燕客王家山，铜鼓震地火照天，老畜避火下山去。明真观，咬道士。千秋巷，拗狄吉。横布裙，吓出矢。挑过高墙，搅街市。朴行人，堕溷厕。千秋巷里少年三十辈，白捧铁叉攒虎背。攒得虎皮碎复碎，与谁睡。少年扛虎送官府，四下官府赏米七八斗，就教少年剥松下虎。死魂魄，上山去。头和皮，送官府。宰肉归家，饲妻与母。古人言，市有虎。信之者，足愚鲁。今若此，云如何。金波罗，城中做窠。凡百事，尽有似他。难信一边说话。
幕府游武夷九曲令拟诗
作者：徐渭
朝代：明

翠盖高牙停曲径，仙宫广乐导清游。风传短吹音还绕，山夹回溪影自流。关尹预占函谷气，桃花故引武陵舟。归来别有笙歌拥，看月重登庾亮楼。
干溪许某是蠢子山行遇二仙女折松花令其送往香炉峰上见二人棋他日又见二女令其送往秦望山上与二桃一符一诗曰子父母肯令子来则啖以桃而来否者且烧符后许亦不与父母桃阴置香厨上父母亦不与来而许辄烧符后视桃不见余登秦望山山人对余说乃是前年事
作者：徐渭
朝代：明

求仙尚自隔蓬莱，仙子一双何事来。解佩人间托流水，吹箫去路向瑶台。望中海岛茫茫断，别后松花岁岁开。世事如斯浑不解，青山落日坐莓苔。
应别索又一幅
作者：徐渭
朝代：明

何方行脚两缁衣，万仞冈头鸟际归。满袖白云天上物，下来放出世间飞。
应李以赏歌姬
作者：徐渭
朝代：明

遏云清曲累明珠，可是佳人独立馀。延年妹比昭阳燕，西子人看镜浦蕖。内院新妆应堕马，湖州水戏定沈鱼。近闻剑气新雄舞，？得还来助草书。
应李以赏歌姬
作者：徐渭
朝代：明
体裁：七言律诗

遏云清曲累明珠，可是佳人独立馀。延年妹比昭阳燕，西子人看镜浦蕖。内院新妆应堕马，湖州水戏定沈鱼。近闻剑气新雄舞，�得还来助草书。
应索柳溪双寿诗为张封君
作者：徐渭
朝代：明

鹓雏綵翼翙青云，箫里偏娱老凤群。柳碧一溪开别业，橘黄千树称封君。绕庭羔雁光流霰，映酒翁姑色并曛。看取仙郎无限事，鸾封还换几回文。
廉
作者：徐渭
朝代：明

内省既不惶巳，焚香何用告天。系马之椿谨细，纪过之豆同筌。
建阳李君寄驯鹇俄殪野狸信至燕哀以三曲
作者：徐渭
朝代：明

鱼鸟寻盟未许同，冥栖谁复伴龙钟。荒栏取食曾呼掌，绣尾回霜罢扫笼。老去逢愁消不易，秋来见月放成空。定知此夜魂游处，多在武夷山水中。索姿驯态碧山空，剧爪贪涎一饱充。残粟几乾遗瓮水，落花时起堕毛风。千里提携两蛮峤，四回豢养一飘蓬。将诗换得胡家者，向后不知何所终。忆昨含悽下主庭，殊方远嫁俨姬嬴。正怜妙羽摇孤雪，忍为饥饕烂一腥。草色应枯武夷道，书闻亦湿建阳缨。情钟此辈非关癖，猿鹤年来一壑情。
建阳李君寄驯鹇俄殪野狸信至燕哀以三曲·其一
作者：徐渭
朝代：明

鱼鸟寻盟未许同，冥栖谁复伴龙钟。荒栏取食曾呼掌，绣尾回霜罢扫笼。老去逢愁消不易，秋来见月放成空。定知此夜魂游处，多在武夷山水中。
建阳李君寄驯鹇俄殪野狸信至燕哀以三曲·其三
作者：徐渭
朝代：明

忆昨含悽下主庭，殊方远嫁俨姬嬴。正怜妙羽摇孤雪，忍为饥饕烂一腥。草色应枯武夷道，书闻亦湿建阳缨。情钟此辈非关癖，猿鹤年来一壑情。
建阳李君寄驯鹇俄殪野狸信至燕哀以三曲·其二
作者：徐渭
朝代：明

索姿驯态碧山空，剧爪贪涎一饱充。残粟几乾遗瓮水，落花时起堕毛风。千里提携两蛮峤，四回豢养一飘蓬。将诗换得胡家者，向后不知何所终。
廿八日雪
作者：徐渭
朝代：明

生平见雪颠不歇，今来见雪愁欲绝。昨朝被失一池绵，连夜足拳三尺铁。杨柳未叶花巳飞，造化弄水成冰丝。此物何人不快意，其奈无貂作客儿。太学一生索我句，飞书置酒鸡鸣处。天寒地滑鞭者愁，宁知得去不得去。不如著屐向西头，过桥转柱一高楼。华亭有人住其上，我却十日九见投。昨见帙中大可诧，古人绝交宁不罢。谢榛既与为友朋，何事诗中显相骂。乃知朱毂华裾子，鱼肉布衣无顾忌。即令此辈忤谢榛，谢榛敢骂此辈未。回思世事发指冠，令我不酒亦不寒。须臾念歇无些事，日出冰消雪亦残。
张东谷索题王仲山所画小蛙鱼荷芦叶图
作者：徐渭
朝代：明

荷钱小小芦垂垂，鸣蛙独坐歇鼓吹。问渠何事喑如此，留待黄鹤孔稚圭。
张云南遗马金囊
作者：徐渭
朝代：明

百颗缄题秋暑清，遥闻摘向最西营。张骞本带葡萄入，马援难抛薏苡行。万里锦苞辞晓露，一泓寒舌搅春饧。年来不为临邛病，无奈羁愁渴易生。
张伯子入学时其翁在都下
作者：徐渭
朝代：明

何事传圜内，南冠喜欲颠。通家今有子，王国亦添贤。梅雨红旗湿，芹风绀领圆。定过三两日，封信到翁边。
张太君六十诗
作者：徐渭
朝代：明

上寿欣逢六十年，谁人不道太君贤。断葱自昔俱成寸，翻贝从今总解禅。榆影北躔知渐永，蛾眉西月写初圆。采衣未遂双娱意，犹喜年年侍母筵。
张子锡尝自题镜容今死矣次其韵应乃郎之索
作者：徐渭
朝代：明

十九寒交一搢绅，武略将军好舍人。惯喜迎宾虚左席，生憎学女作西颦。玉皇既受三彭谤，金冶难留七尺身。即使郎君呼百日，画中未必下真真。云作衣裳霞作绅，诗坛画谱一才人。苦吟驴背忘高喝，烂醉蛾眉答浅颦。宅畔大槐依旧国，轮边小劫可由身。镜容我亦年年画，比较今来渐失真。乘舆问疾礼拖绅，尔却拖绅礼若人。君房本谢薇垣直，京兆翻工柳叶颦。祖述不孤双大老，夺投难认三生身。西窗昨夜梅花梦，仙尉并教赞子真。玉花巾子绿池绅，月旦讹评孝友人。泣鸽晚犹垂母泪，生鹅初不为兄颦。诙谐百出嬉三昧，云水千重了一身。见说阎罗仍待制，许君鸾鹤去朝真。
张子锡尝自题镜容今死矣次其韵应乃郎之索·其一
作者：徐渭
朝代：明
体裁：七言律诗

十九寒交一搢绅，武略将军好舍人。惯喜迎宾虚左席，生憎学女作西颦。玉皇既受三彭谤，金冶难留七尺身。即使郎君呼百日，画中未必下真真。
张子锡尝自题镜容今死矣次其韵应乃郎之索·其三
作者：徐渭
朝代：明

乘舆问疾礼拖绅，尔却拖绅礼若人。君房本谢薇垣直，京兆翻工柳叶颦。祖述不孤双大老，夺投难认三生身。西窗昨夜梅花梦，仙尉并教赞子真。
张子锡尝自题镜容今死矣次其韵应乃郎之索·其二
作者：徐渭
朝代：明

云作衣裳霞作绅，诗坛画谱一才人。苦吟驴背忘高喝，烂醉蛾眉答浅颦。宅畔大槐依旧国，轮边小劫可由身。镜容我亦年年画，比较今来渐失真。
张子锡尝自题镜容今死矣次其韵应乃郎之索张子锡尝自题镜容今死矣次其韵应乃郎之索·其四
作者：徐渭
朝代：明
体裁：七言律诗

玉花巾子绿池绅，月旦讹评孝友人。泣鸽晚犹垂母泪，生鹅初不为兄颦。诙谐百出嬉三昧，云水千重了一身。见说阎罗仍待制，许君鸾鹤去朝真。
张子锡往访其弟长治
作者：徐渭
朝代：明

伯兄官署去，因寄仲君书。问政应如水，添厨稍出鱼。越人多好著，潞锦小花裾。看取寄归匣，都无一尺馀。
张封君挽诗
作者：徐渭
朝代：明

五亩茶园万竹纷，草堂何岁去徵君。紫苔漫蚀千金剑，苍藓愁枯一片云。级予郎官从日下，人称长者隔江闻。细询湖上藏舟处，倘并孤山处士坟。
张旭观公孙大娘舞剑器
作者：徐渭
朝代：明

大娘只知舞剑器，安识舞中藏草字。老颠瞥眼拾将归，腕中便觉蹲三昧。大娘舞猛懒亦飞，秃尾锦蛇多两腓。老颠蛇黑墨所为，两蛇猝怒斗不归。红毡粉壁争神奇，黑蛇比锦谁邛低。野鸡啄麦翟与晕，一姓两名无雄雌。老颠蘸墨捲头发，大娘幞头舞亦脱，留与诗人谑题跋。常熟翁来索判频，常熟长官错怪人。
张母
作者：徐渭
朝代：明

孤节闻张母，冰霜晚不渝。他年三尺牍，兹事数行书。掌故非功令，操毫过阖闾。恨无刘向手，列传记全疏。
张氏别业八首 其一 乐志堂
作者：徐渭
朝代：明

备言志所乐，何关堂与基。主人向我道，但看鸟悦枝。
张氏别业八首 其七 浣花桥
作者：徐渭
朝代：明

镜水及苧萝，相望不盈尺。郎家浣花桥，妾家浣纱石。
张氏别业八首 其三 竹坞
作者：徐渭
朝代：明

题诗竹坞中，竹长时出垣。谁能将铁笔，一画牡丹园。
张氏别业八首 其二 流霞阁
作者：徐渭
朝代：明

阁中餐霞人，绝无烟火色。谁宰武陵鸡，来作渔郎食。
张氏别业八首 其五 小若耶
作者：徐渭
朝代：明

别沼分湖水，因名小若耶。水流有大小，却一样荷花。
张氏别业八首 其八 水墨轩
作者：徐渭
朝代：明

万顷茫茫处，开轩榻绛州。水光自湿研，不用汲池流。
张氏别业八首 其六 芙渠径
作者：徐渭
朝代：明

大堤绕芙渠，平铺三百步。谁云水中花，不甃陆行路。
张氏别业八首 其四 青莲岛
作者：徐渭
朝代：明

小岛含巨浸，能滋化叶开。青莲大如许，跏坐几如来。
张氏别业八首·乐志堂
作者：徐渭
朝代：明

备言志所乐，何关堂与基。主人向我道，但看鸟悦枝。阁中餐霞人，绝无烟火色。谁宰武陵鸡，来作渔郎食。题诗竹坞中，竹长时出垣。谁能将铁笔，一画牡丹园。小岛含巨浸，能滋化叶开。青莲大如许，跏坐几如来。别沼分湖水，因名小若耶。水流有大小，却一样荷花。大堤绕芙渠，平铺三百步。谁云水中花，不甃陆行路。镜水及苧萝，相望不盈尺。郎家浣花桥，妾家浣纱石。万顷茫茫处，开轩榻绛州。水光自湿研，不用汲池流。
张氏子黄鹦鹉
作者：徐渭
朝代：明

见说黄鹦鹉，西来自氐羌。色今分间正，天与改文章。竟夺春鹂羽，全为汉鹄翔。能言猩敢并，借染蜜初房。稍挂杨丝乱，聊毸菊瓣张。金钗翘卫女，红豆惹萧娘。恼燕依人紫，愁鹰掠兔苍。香拳閒铁爪，妙影闪铜梁。江夏埋词客，秦山问上皇。赭袍双映浅，芳草一洲长。梦兆呈妃子，琵琶唤海倡。性情胎戊巳，音韵合宫商。百鸟窥应噪，孤凰见必伤。未能求一友，差可哭三良。老病浑如昨，新闻喜未尝。借看如可许，香稻当茶汤。
往年观伎走解意当是北产故缀四律首章用北语今年复来知是金陵上元人又携一少伎同坐铲上分镫放体空中名曰童子拜观音乃昔年所无者
作者：徐渭
朝代：明

人似明珠马似盘，超腾隐现不离鞍。各弯镫底罗鞋窄，都在空中妆翠寒。合掌几回投地去，同心双蝶隔花攒。莫嫌岁岁频来往，家住金陵自不难。
往马水口宿烟麓陀庵
作者：徐渭
朝代：明
体裁：古风

昔从良涿行，兹山在云际。昨夕宿兹山，云乃出衣袂。四徒夹一舆，两膝拳至鼻。一里转百盘，锯牙不得直。结苇以为庐，削木冒金髻。夜钟但超悬，晨鸡聊一嘒。巉岩既高骞，巑岏复孤厉。回思燕赵时，筑城遏胡骑。安得尽如斯，脱甲开户寐。
徐州道中寄诸陶两翰君
作者：徐渭
朝代：明

敝裘短策去翩翩，昨奉离觞似隔年。目送浮云悲远道，心随飞鸟向遥天。河流绕岸纷成渡，马骤将尘踏作烟。客里自甘如此景，不堪持赠玉堂仙。
徐州（将登黄楼，问枣下之妇）
作者：徐渭
朝代：明
体裁：七言律诗

今岁青青陇麦稠，去年河水过堤流。无家不自波中出，有鳖都经树杪游。枣叶双扉询翠袖，柳根一面护黄楼。泗州潭底猕猴老，不信今还锁泗州。
徐济之携新妇侍亲扬州
作者：徐渭
朝代：明

初绾同心结尚松，那堪波浪度江风。华堂一入姑亲道，新妇扬州芍药红。
忠
作者：徐渭
朝代：明

君臣相得鱼水，荆益稍展风云。前后出师二表，始终鼎足三分。
怀陈将军同甫（时镇滇，汉凿昆池于长安，而
作者：徐渭
朝代：明
体裁：五言律诗

飞将远提戎，翩翩气自雄。椎牛千嶂外，骑象百蛮中。铜柱华封尽，昆池汉凿空。雁飞真不到，何处寄秋风。
恭谒孝陵正韵
作者：徐渭
朝代：明
体裁：七言律诗

二百年来一老生，白头落魄到西京。疲驴狭路愁官长，破帽青衫拜孝陵。亭长一杯终马上，桥山万岁始龙迎。当时事业难身遇，冯仗中官说与听。
愁歌
作者：徐渭
朝代：明

兰膏午夜华灯，黄河千尺层冰。不知何时消尽，应须有日凋零。独予愁心苦泪，还如转环建瓴。
感鹰活鹊雏事因忆曩卫衙梓巢鹳父死于弩顷之众拥一雄来匹其母母哀鸣百拒之雄却尽啄杀其四雏母益哀顿以死群凶乃挟其雄逸去
作者：徐渭
朝代：明

鹳嫠止一时，古语亮匪诬。戟门巢梓者，狭斜挺罗敷。少年系青丝，蹶张戎侯衙。胡不自长守，转殪雪色颅。乃向琴瑟杪，落此贞女夫。群雄太无赖，挟鳏匹未都。有如恶媒姆，送赘填门闾。借衣盛綷蔡，叫呶倾百壶。玩习为故事，指雁翻阔迂。孰知狭斜内，而有罗大家。贼雄杀黄口，希以威怖图。殉夫义可族，何计收其孥。此事去巳久，三纪颇有馀。其时裂肝胆，狂走日夜呼。安得毛挚侠，似此鹰活雏。弇州隔几海，有物喑高梧。
慕兰篇
作者：徐渭
朝代：明

新篁拗曲围成圃，碧玉垂花琢作条。终岁摩挲两无厌，剧于十五女儿腰。
慕坦轩
作者：徐渭
朝代：明

一扫荆榛径，居然安乐窝。斋轩两高士，天地一渔蓑。况我伤危路，因君发浩歌。横江问津吏，何处少风波。
戊辰廿有四日尚宾时中宿于圜夜大风雨冰厚尺诘朝得子甘北报走笔遍诸友
作者：徐渭
朝代：明

梦里分明梦塞鸿，朝来便有鲤鱼通。话深白榻三人雨，冰断黄河一夜风。马惫岂堪重蹀躞，乌飞何苦辨雌雄。云天万里尝嫌窄，恰作庖鸡镇日笼。
戏拟不往
作者：徐渭
朝代：明

白头笋箨斋中坐，赤脚莲花顶上行。九节閒将邛竹杖，一筹输与老门生。迩来奼嫁粗酬债，此去风波任打萍。五岳高头谁掖我，肉身菩萨未身轻。
戒舞智
作者：徐渭
朝代：明

富非圣所却，贫乃士之常。华屋非不美，环堵庸何伤。多才戒舞智，善闭靡不彰。舞智向愚者，弄偶于偶场。偶月不知弄，尔弄何所偿。舞智向智者，譬以光照光。彼光不受照，尔照何由扬。舞智两不售，不舞两不妨。请君听予言，作善降百祥。
扇中双蝶
作者：徐渭
朝代：明

春至百花繁，名园蛱蝶翻。美人将扇扑，拓得一双痕。
扇图
作者：徐渭
朝代：明
体裁：七言绝句

渺渺平沙四望通，天涯双树立秋风。画工不解寒鸦意，写入隋堤绿柳中。
才子
作者：徐渭
朝代：明

佩笔不须长，高唐侍楚王。红蘅椠边出，白雪口中翔。杀青供不及，一夜白潇湘。
托王老买瓦窑头银鱼
作者：徐渭
朝代：明

宝坻银鱼天下闻，瓦窑青脊始闻君。烦君自入蓑衣伴，尽我青钱买二斤。
折桃花
作者：徐渭
朝代：明

谁家桃树倚西邻，摘下还存树底新。日暮插头过市上，疏疏数朵颇宜人。
抱琴美人图
作者：徐渭
朝代：明

身去盻犹转，抱琴何处来。定知清夜里，去听长卿回。细细腰宜舞，轻轻步懒催。睡浓妆略淡，性慧相多猜。眉下波含柳，颅心风落梅。对人莲欲语，袖手藕藏荄。浣水倾吴国，为云到楚台。带飞修曳缟，佩响细衡瑰。绿帐愁单掩，朱唇似善诙。冰弦写离怨，洞閤远諠豗。晓户玲珑启，春花次第开。相将折芍药，掩映过莓苔。蜀国倡娇薛，河中色妙崔。试将同伫立，正惬两徘徊。宫髻发一尺，明珠环两枚。自然宜淡扫，故不画烟煤。或荐珊瑚枕，如倾玳瑁杯。息芳将近近，粉腻愈皑皑。按曲回成雪，徵车响轶雷。翟衣真帝也，荇菜合悠哉。箜篌传丽玉，琵琶伏善才。何如鼓流水，真若溯沿洄。别鹤引如弄，求凰调转哀。有人于座上，奈尔隔屏隈。采药人闻阮，游仙者姓裴。不言偶襄汉，定说见天台。巧笑金难买，多香玉借胎。绣穿新样领，绶结古文罍。皎似珠游浦，清如露滴槐。采花棚上竹，斗草砌隅台。约伴携双手，怀人在两腮。鸳鸯何处觅，鹦鹉有时挼。增减俱难中，短长元自该。赵妃宅里妹，宋玉里中魁。宛尔凝如望，嫣然乍可偎。临波即帝子，食肉亦蓬莱。懊恼思金谷，阑干哭马嵬。流波与流态，令稿复令灰。绝代诚难得，瑰姿理莫推。如斯落鱼雁，母乃梦蛇虺。侠客气何壮，佳人弃若隤。将来换骏马，期在得高騋。艳冶非不爱，纵横良有材。从他形袅袅，不恋志恢恢。凑两难为粲，为屏并作傀。麝香新热饼，兽鼎旧安能。兹画何人染，钱塘漆子裁。拂暾惊卧榻，助腕汲新醅。持过西陵下，因啼苏小堆。青松帷下鸟，红颊巳成煨。潮长日初仄，春深草渐莓。山家时嗾犬，捕雉又张䍙。上下凫鸥没，擎拳翡翠毸。物华迅流转，颜色总尘埃。处女元吾守，明时肯自媒。有时求柱桷，不信舍徂徕。忌嫉生宫阃，刍梁饱驽胎。秪闻饥婉恋，不见斥虺尵。戏论摛多韵，谈虚遍九垓。性空色不著，养致体逾颓。既巳成图画，其何忍剥摧。屏图装巳匝，花月任为灾。书舍潇潇影，奇花一一栽。对卿长比并，顾彼独浇培。风飒罗帷里，虫鸣玉砌陔。此时汉武见，又道李魂回。
抱琵琶偶伫蕉阴美人
作者：徐渭
朝代：明

离宫给事小青衣，催送琵琶向琐帏。行到芭蕉忽回想，去年此日嫁明妃。
拟吊苏小墓
作者：徐渭
朝代：明

一抔苏小是耶非，绣口花腮烂舞衣。自古佳人难再得，从今虑翼罢双飞。薤边露眼啼痕浅，松下同心结带稀。恨不颠狂如大阮，欠将一哭恸兵闺。
拟寿长春祠何老
作者：徐渭
朝代：明

云母何姑粉，增城几叶春。冯心行好事，作屋住仙人。锻柳堆山铁，眠松弄水银。面上桃花色，流年始七旬。
拟往中止
作者：徐渭
朝代：明

绿菽胡麻各一盘，怜君饷我每朝飧。犹闻灶下青衣嫂，打饼铺椒脆月团。
拟送巡滇者
作者：徐渭
朝代：明

握节新为万里行，何人不羡旧书生。一簪白笔襜帷冷，几驿红毡祖道平。清净共推周柱下，纠弹交指沭黔宁。故家门第须乔木，何况先皇许世臣。孟密土官争宝井，临安那大反狂酋。两番并属先人抚，一字曾无太史收。正值同袍巡此地，却嫌泥壁向高头。况无杯酒为侬别，安得忉忉絮所求。
拟送巡滇者·其一
作者：徐渭
朝代：明

握节新为万里行，何人不羡旧书生。一簪白笔襜帷冷，几驿红毡祖道平。清净共推周柱下，纠弹交指沭黔宁。故家门第须乔木，何况先皇许世臣。
拟送巡滇者·其二
作者：徐渭
朝代：明

孟密土官争宝井，临安那大反狂酋。两番并属先人抚，一字曾无太史收。正值同袍巡此地，却嫌泥壁向高头。况无杯酒为侬别，安得忉忉絮所求。
挽上虞葛翁
作者：徐渭
朝代：明

闻道自髫年，传经彻旧编。裹粮百里外，卒业一灯前。阅传知高士，遗孤是大贤。斯人真不死，可以慰黄泉。
挽张元超
作者：徐渭
朝代：明
体裁：联

富于古黔娄，健同魏叔宝，其言兹若人之俦乎，怜毕世遭逢，抱伯道痛，怀荀粲悲，五旬余丹灶药炉，竟到死时方罢手；独得雄直气，发为忠悃词，相视惟藐躬莫逆耳，念平生交好，任筦錀劳，规烟酒过，十四载风驰电掣，再从何处觅知心。
挽徐高州大夫
作者：徐渭
朝代：明

句容出宰四方师，水部分曹八座知。来视长公方几日，忽摧大老是何时。怀桥因梓生悲易，出塞还家得信迟。絮酒一卮犹未得，隔年惭愧寄哀词。
挽某君
作者：徐渭
朝代：明

掌故今何往，非星即霁汉。薤上露不长，竹间名岂短。我欲号■帏，其如犴扉管。灵车即脩途，送者持涕返。阳春荏以倾，花久梅实弹。巳迈河豚候，归歆莼菜饭。
挽某君之配蒋
作者：徐渭
朝代：明

章台走马归，欲画巳无眉。卿卿果谁复，棣棣选侬仪。解衣恨不蚤，织素敢嫌迟。旧德非苏姒，新奁是孟姬。黑貂归屡迓，红罗换不施。忆昨甘羞谱，悲今苦诔词。霜砧休夜响，雨閤罢春归。诀婿留条脱，憎人唱扊扅。鹿门未采药，鸾刀且断机。应有残丝在，泪尽乐羊衣。
挽陈君之配蒋
作者：徐渭
朝代：明

陈君辖我饮青春，焦革贤闺酿绝伦。若举醉乡祠祭典，沈香先刻蒋夫人。
授经馆中怀江东诸同志
作者：徐渭
朝代：明

能得几回春，匆匆滞此身。一江书易寄，连月性难驯。买药独行市，敲门暂访人。几时束书卷，来伴钓鱼纶。
掏耳图
作者：徐渭
朝代：明

做哑妆聋苦未能，关心都犯痒和疼。仙人何用闲掏耳，事事人间不耐听。
推府韩公生日友人索赠
作者：徐渭
朝代：明

羽觞荐寿俨瑶台，况复人从函谷来。两度关门占紫气，几年仙吏住蓬莱。官庭草树宜春日，法座星辰接上台。更羡于公阴德在，高门留取傍云开。
握锥郎
作者：徐渭
朝代：明

城西南，握锥郎，醉卧人家楼上床。楼上女儿发未长，汗脱胭脂涴午妆。锥郎双管鼾正急，女儿一见走且僵。走向厨中唤爷娘，认是西家老鹄鸧。从来不乱雌雄匹，定是多为曲糵伤。扶下楼层梯十二，明朝说与都不记。豆蔻孤香依旧含，葡萄千日如前醉。我闻此语高其人，有迹无心那可嗔。东墙桃花各有主，肯使西家共个春。楚国才芳无宋玉，东邻如花女独宿。攀墙唤玉巳三年，玉对楚王坚可怜。小臣不比登徒辈，似隔银河路几千。阮籍酣来眼不青，阮咸醒处大奔鹑。借马追姑生夺婢，因丧吊女哭无情。哭无情，笑有态，倒千金，须一买。即使囊空买不成，韩香窃却未相应。罢绣岂少倚市门，且须浊水浇乾唇。投桃或可求连理，赠药安知不洧津。鸟杂配，兽乱群，卓轸凤皇生逾贱。韩冢鸳鸯死越芬，青陵一曲崩高云。
摩诃庵括子松下听弦上人弹琴
作者：徐渭
朝代：明

括子松，知几树，黛色遥遥入云际。上人弹琴坐其底，十指引出七条水。松清琴妙听者寒，松叶堆翠成高山。流涛绕殿撼铁板，狮子欲吼复不敢。泛声忽歇浮云住，细猱一寸猿腾去。南园玉蝶隔花听，东海金鳷乘雾语。颖师一曲悲昌黎，我亦闻弦别鹤悽。悟来忽问无弦旨，指鸣弦鸣须答对。是不是，问太史。
数年来南雪甚于北癸未复尔人戏谓南北之气互
作者：徐渭
朝代：明

阴阳北去随南客，雨雪南来自北天。雨烂胡弓知几岁，雪高越瓦已三年。偶然尽海迷辽鹤，不是登桥听杜鹃。吠犬从今无一处，喘牛必问有诸贤。明明日向彤雰暗，杳杳玑笼紫雾悬。羲氏轮膏埋壁屑，滕公河水泻银钱。銛锋插戟包难见，深阱穿泉粉愈填。万里萧条昏井邑，千家凌夺失园田。疑花宿误群归羽，折竹真催几个圆。鼻醋酽寒先惯吸，羹盐调剂未堪煎。倾危作兔当山顶，搏控成狮向日边。借皎肥身灰象饱，吹柔害物素猫拳。绵针絮刺俱丛棘，玉瓣银筒假淤莲。阳德尽阏阊阖上，阴威直到祝融颠。华亭羽冀漫天久，上蔡鹰卢猎野偏。伍员江长潮正怒，三闾沙白骨新捐。稀如尸蛊穿云去，细似绳蝇点璧旋。急舞鱼鳞明扈跋，繁遮蝗阵暗霄骞。袁安卧苦僵犹得，解缙尸埋醉可怜。万事岂俱埋得尽，有时终露髑髅冤。
数年来南雪甚于北癸未复尔人戏谓南北之气互相换似贾人带之往来理或然欤边塞不易雨而今每潦十九韵
作者：徐渭
朝代：明

阴阳北去随南客，雨雪南来自北天。雨烂胡弓知几岁，雪高越瓦巳三年。偶然尽海迷辽鹤，不是登桥听杜鹃。吠犬从今无一处，喘牛必问有诸贤。明明日向彤雰暗，杳杳玑笼紫雾悬。羲氏轮膏埋壁屑，滕公河水泻银钱。铦锋插戟包难见，深阱穿泉粉愈填。万里萧条昏井邑，千家凌夺失园田。疑花宿误群归羽，折竹真摧几个圆。鼻醋酽寒先惯吸，羹盐调剂未堪煎。倾危作兔当山顶，搏控成狮向日边。借皎肥身灰象饱，吹柔害物素猫拳。绵针絮刺俱丛棘，玉瓣银筒假淤莲。阳德尽阏阊阖上，阴威直到祝融颠。华亭羽翼漫天久，上蔡鹰卢猎野偏。伍员江长潮正怒，三闾沙白骨新捐。稀如尸蛊穿云去，细似绳蝇点壁旋。急舞鱼鳞明扈跋，繁遮蝗阵暗霄骞。袁安卧苦僵犹得，解缙尸埋醉可怜。万事岂俱埋得尽，有时终露髑髅冤。
新岁壬辰连雨雪十八日老晴袒而摸虱
作者：徐渭
朝代：明

龌龊几王猛，憨痴更孟嘉。贺年辞雨雪，向日捉琵琶。翠羽梅花鸟，红糟藿叶鲨。对之堪一斗，坐落晚天霞。
新建伯遗像
作者：徐渭
朝代：明

方袍綦履步从容，高颡笼巾半覆钟。千古真知听话虐，百年遗像见犹龙。夜来衣钵今何在，画理须眉亦似侬。更道先生长不减，那能食粟度春风。
新秋避暑豁然堂
作者：徐渭
朝代：明

竹雨松涛响道房，瓜黄李碧酒筵香。人间何物热不喘，此地苍蝇冻欲僵。一水飞光带城郭，千峰流翠上衣裳。窗前古水摇枝入，好挂轻絺细雪凉。
方氏子园并蒂王瓜四予顷亦稍圃
作者：徐渭
朝代：明

老去圃能便，艰难七十年。坏轳牵远井，破屋接邻烟。脱帽当茶灶，持锹掘笋鞭。忽来新莫逆，喜拜旧忘年。盛指蔬篱外，遥垂筱架边。瓜虽非五色，蒂却是双圆。杵向秋砧挂，旒当晓纩县。娇黄浓鬓钿，嫩黑橛针绵。莫问三眠柳，那论并萼莲。孪胎咽对纽，蜼尾鼻俱穿。灾正牲圭尽，权难雨露专。客欢浮白赏，妇喜用红缠。花落知谁后，藤升是孰先。墙蜗分队篆，野鼠别曹缘。女取持双髧，孙犹轸二弦。霜时宜画捲，月令好书传。杨尹歌成帙，柳州笺数联。他年收外史，并此入头编。骈拇从来贱，重曈自昔怜。冯渠閒估较，何处定媸妍。
方长公重五饷以江鱼枇杷豆酒
作者：徐渭
朝代：明

江鱼银板枇杷金，绿菽家醅一瓮深。方叔特分长命酒，老夫正按小招吟。且宽牛虎甘人责，莫解蛟龙夺黍心。万絮千花冯巽二，沾泥衔鸟美人簪。
无题
作者：徐渭
朝代：明

翁也专枢密，侬今职赞襄。西京留守重，北帽侍中方。陵气松鳞紫，湖霜藕叶黄。江南秋色好，此去满帆樯。
无题
作者：徐渭
朝代：明

黑云风搓成细柔，皎月天开空霁落。云索条条有时断，月皎夜夜同君乐。杯酒壶觞不尽兴，坐到天明复沽饮。彩云五色月染成，添护蟾宫桂花影。
日暮进帆富春山
作者：徐渭
朝代：明

日暮帆重征，江阔眇无度。峰翠逐岸来，树干参天去。千里始此行，一日即羁旅。石濑驶清磷，雪壑耸残素。回睇吴山岑，苍苍眇烟雾。
旧作竹与某复要予再作答此
作者：徐渭
朝代：明

此竹是予昔所作，即欲再作今不能。雀老既然成海蛤，转教为雀可飞腾。
早发仙霞岭
作者：徐渭
朝代：明

披衣陟崇冈，日中下未已。雄伟奠两都，喷薄走千里。百折翠随人，一望寒生眦。高卑互无穷，参差错难理。蔓草结层冰，乔木秀县藟。昼餐就村肆，小结依崖址。去壑知几重，刳竿引涧水。回视高峡巅，鸟飞不得比。
早春过顾君饮于邻舍
作者：徐渭
朝代：明

相见去年频，相过及早春。孝廉连理树，文学石渠人。瓮柏哀中覆，江梅雪后新。清尊借邻舍，醉我未全贫。
早渡银洞岭
作者：徐渭
朝代：明

银洞高高岭百盘，峰峦插笋倚天班。冯谁唤起王摩诘，画作贤人晓过关。
旱甚久不应祷再追前韵
作者：徐渭
朝代：明

祝融党羲轮，玄冥引车避。课穷燧人苏，徵及枣杏肄。辙鲋槁厥赪，坛豭秃其翠。走索华阳逋，沈瘦永难致。竟辜烧尾恩，翻仇听角聩。玩愒如不闻，旷瘝秉何义。余斋废酒沽，朋祭阻肉馈。方嗤泽畔醒，敢思河朔醉。承风独有雌，纳月幸无閟。哽哽向隅悲，咄咄作空字。朝筵闻客云，宵锄盗邻澻。云密不东郊，蝀孽复西祟。昨孑凛今靡，旧殍理新悴。渐少墦乞骄，而多褐大惴。待尽歌有爰，无吪祈尚寐。感此疾威旻，遣以竞病食。
旱祷十七韵次陈长公
作者：徐渭
朝代：明

旱魃虐以猖，商羊乃深避。云汉夜昭回，遵彼槁条肄。绝意豕涉波，必死蚌持翠。蜥蜴山泽穷，猳豨屠贾致。黄缁递呗诅，玄冥等聋瞆。如闻柴望禋，感通有精义。洪畴儆恒阳，繁露肃常馈。商林沃乃深，秦天岂终醉。坛今邻阊阖，阍亦撤幽閟。雷吏绿章封，宁有不达字。油然未崇朝，沛尔倏濡澻。虎猫效蜡劳，丰隆詟群祟。连臂解桔槔，极目醒枯悴。歌帝悦穰穰，报典虔惴惴。窭人无农忧，连夕美凉寐。农穫譬中行，美寐狷其次。籴贱胜作农，先生有酒食。
明日至古博岭雨
作者：徐渭
朝代：明

无寸非浓雾，寒空湿太胜。泥深驴项没，雨近帽檐生。练泄未到眼，客途先苦行。真成评嚼榄，敢与枣儿争。
昙阳
作者：徐渭
朝代：明

昙阳一髻左，道人三朵花。谁云只是你，安知不是我。大海彻岸冰，小生没处躲。闻道居绵竹，看来幻落花。团团轮北斗，处处种西瓜。遍地皆祗树，何方不落伽。无鼻无眼孔，有头有尾巴。蛟龙大蝘蜓，蝌蚪小虾蟆。一结生百结，百些无一些。将军骑健马，稚子打慈鸦。各奔前程路，都来暮鼓衙。同舟迷敌国，蓦面认通家。何事移天竺，居然在太仓。善哉听白佛，梦巳熟黄粱。托钵求朝饭，敲锣卖夜糖。明知骑竹凤，还道媚妖蛇。可恕者落帽，难饶者脱靴。一灵生灭巳，百吠是非耶。男女兼黄白，丁宁嘱再三。特将铁扫帚，痛握世媱贪。窃幸师与我，不异青与蓝。火龙长九九，泥蛇八十一。一物而两呼，两呼只一物。将泥认外蛇，见蜂硬割蜜。好人不在世，恶人磨世尊。聪明管自巳，阘冗任乾坤。遗命云闻帝，多应是嚇人。狮子吼未歇，蝴蝶霎巳来。众生自矇？，抵死致疑猜。认贼由他去，谤佛何为哉。
昙阳·其一
作者：徐渭
朝代：明

昙阳一髻左，道人三朵花。谁云只是你，安知不是我。大海彻岸冰，小生没处躲。
昙阳·其七
作者：徐渭
朝代：明

男女兼黄白，丁宁嘱再三。特将铁扫帚，痛握世媱贪。窃幸师与我，不异青与蓝。
昙阳·其三
作者：徐渭
朝代：明

无鼻无眼孔，有头有尾巴。蛟龙大蝘蜓，蝌蚪小虾蟆。一结生百结，百些无一些。
昙阳·其九
作者：徐渭
朝代：明
体裁：古风

好人不在世，恶人磨世尊。聪明管自巳，阘冗任乾坤。遗命云闻帝，多应是吓人。
昙阳·其九
作者：徐渭
朝代：明

好人不在世，恶人磨世尊。聪明管自巳，阘冗任乾坤。遗命云闻帝，多应是嚇人。
昙阳·其二
作者：徐渭
朝代：明
体裁：诗

闻道居绵竹，看来幻落花。团团轮北斗，处处种西瓜。遍地皆祗树，何方不落伽。
昙阳·其五
作者：徐渭
朝代：明

何事移天竺，居然在太仓。善哉听白佛，梦巳熟黄粱。托钵求朝饭，敲锣卖夜糖。
昙阳·其八
作者：徐渭
朝代：明

火龙长九九，泥蛇八十一。一物而两呼，两呼只一物。将泥认外蛇，见蜂硬割蜜。
昙阳·其六
作者：徐渭
朝代：明

明知骑竹凤，还道媚妖蛇。可恕者落帽，难饶者脱靴。一灵生灭巳，百吠是非耶。
昙阳·其十
作者：徐渭
朝代：明

狮子吼未歇，蝴蝶霎巳来。众生自矇？，抵死致疑猜。认贼由他去，谤佛何为哉。
昙阳·其十
作者：徐渭
朝代：明
体裁：古风

狮子吼未歇，蝴蝶霎巳来。众生自矇�，抵死致疑猜。认贼由他去，谤佛何为哉。
昙阳·其四
作者：徐渭
朝代：明

将军骑健马，稚子打慈鸦。各奔前程路，都来暮鼓衙。同舟迷敌国，蓦面认通家。
星渚篇
作者：徐渭
朝代：明

昨夕梦见张骞至，今朝忽遇娄星渚。同是天河往复还，可曾相识牛和女。牛女迢迢河汉边，乌鹊为桥半月圆。黄姑怜彼久离索，折取琼枝插作妍。龙山尽处深波白，夜夜予来弄明月。钓竿拂却珊瑚长，波声细作琵琶咽。此时予思横不禁，此际萧郎系妾心。楼中刻漏滴复滴，月里梧桐阴复阴。娄子讶予醉欲去，去买鲤鱼长尺许。既教柳叶出娥眉，更取花枝催羯鼓。鼓声高急似鸣鼍，星高月落奈如何。依稀鹊叫东方白，为作迢迢星渚歌。
春兴
作者：徐渭
朝代：明

好景蹉跎知几回，今春商略紫洪隈。固应带插挑深笋，兼好提尊饯落梅。双蹇百钱苦难办，片桨孤舟荡莫催。见说山家兜子软，借穿峰顶晚霞堆。乾坤瞬息雪边风，万事阴晴雨后虹。巳分屠门斋后断，只难酒盏座前空。半缗榆荚求书客，数点梅花换米翁。小饮墙西邻竹暗，绵蛮对对语春丛。二月四日吾巳降，摄提尚复指苍龙。当时小褓慈闱绣，连岁寒衣邻母缝。一股虫尸忙万蚁，百须花粉乱千蜂。自怜伯玉知非晚，除却樽罍事事慵。李白桃红照眼明，兰风梨雪逼人清。一枝带蕊冯吾折，双蝶随风各自争。粉翅扑衣犹可耐，墨针穿帽此何黥。因思花草犹难掇，却悔从前受一经。七旬过二是今年，垂老无孙守墓田。半亩稻秧空饿鹿，两株松树罢啼鹃。悲来辛巳初生日，哭向清明细雨天。忽撚柳枝翻一笑，笑侬元是老婆禅。昨冬不寐苦夜永，此月新弦喜昼长。柳色未黄寒食过，槐芽初绿冷淘香。西池蝌蚪愁将动，北地鞦韆影不忘。描写姬姜三百句，白鱼尽饱小巾箱。胡烽信报收秦塞，夷警妖传自赣州。十万楼船指瓯越，结交邻国且琉球。不臣赵尉终辞帝，自王田横怕拜侯。几岛弹丸髡顶物，敢惊沙上一浮鸥。孟光久矣掩泉台，海口新阡此再开。煖色一天霞影入，寒潮万里雪山来。迢迢支垄何方发，个个曾扬著处猜。急买松秧三百本，高阴元仗拂云材。
春兴·其一
作者：徐渭
朝代：明

好景蹉跎知几回，今春商略紫洪隈。固应带插挑深笋，兼好提尊饯落梅。双蹇百钱苦难办，片桨孤舟荡莫催。见说山家兜子软，借穿峰顶晚霞堆。
春兴·其七
作者：徐渭
朝代：明

胡烽信报收秦塞，夷警妖传自赣州。十万楼船指瓯越，结交邻国且琉球。不臣赵尉终辞帝，自王田横怕拜侯。几岛弹丸髡顶物，敢惊沙上一浮鸥。
春兴·其三
作者：徐渭
朝代：明

二月四日吾巳降，摄提尚复指苍龙。当时小褓慈闱绣，连岁寒衣邻母缝。一股虫尸忙万蚁，百须花粉乱千蜂。自怜伯玉知非晚，除却樽罍事事慵。
春兴·其二
作者：徐渭
朝代：明

乾坤瞬息雪边风，万事阴晴雨后虹。巳分屠门斋后断，只难酒盏座前空。半缗榆荚求书客，数点梅花换米翁。小饮墙西邻竹暗，绵蛮对对语春丛。
春兴·其五
作者：徐渭
朝代：明

七旬过二是今年，垂老无孙守墓田。半亩稻秧空饿鹿，两株松树罢啼鹃。悲来辛巳初生日，哭向清明细雨天。忽撚柳枝翻一笑，笑侬元是老婆禅。
春兴·其八
作者：徐渭
朝代：明

孟光久矣掩泉台，海口新阡此再开。煖色一天霞影入，寒潮万里雪山来。迢迢支垄何方发，个个曾扬著处猜。急买松秧三百本，高阴元仗拂云材。
春兴·其六
作者：徐渭
朝代：明

昨冬不寐苦夜永，此月新弦喜昼长。柳色未黄寒食过，槐芽初绿冷淘香。西池蝌蚪愁将动，北地鞦韆影不忘。描写姬姜三百句，白鱼尽饱小巾箱。
春兴·其四
作者：徐渭
朝代：明

李白桃红照眼明，兰风梨雪逼人清。一枝带蕊冯吾折，双蝶随风各自争。粉翅扑衣犹可耐，墨针穿帽此何黥。因思花草犹难掇，却悔从前受一经。
春日荡浆镜水
作者：徐渭
朝代：明

短桨长桡出镜湄，弱罗和日本相宜。广原积绿催芳急，幽谷新莺吐韵迟。杂蕊搅丝飘易断，柔波排荇荡难移。丽候佳辰应靡待，飞觞缓递棹停追。
春日过宋诸陵
作者：徐渭
朝代：明

藁葬未须怜，生时巳播迁。威仪非旧典，世代是何年。过客悲山鸟，王孙种墓田。回看陇头树，似接汴京烟。落日愁山鬼，寒泉锁殡宫。魂犹惊铁骑，人自哭遗弓。白骨夜半语，诸臣地下逢。如闻穆陵道，当日悔和戎。
春日过宋诸陵·其一
作者：徐渭
朝代：明

藁葬未须怜，生时巳播迁。威仪非旧典，世代是何年。过客悲山鸟，王孙种墓田。回看陇头树，似接汴京烟。
春日过宋诸陵·其二
作者：徐渭
朝代：明

落日愁山鬼，寒泉锁殡宫。魂犹惊铁骑，人自哭遗弓。白骨夜半语，诸臣地下逢。如闻穆陵道，当日悔和戎。
春日过宋诸陵二首
作者：徐渭
朝代：明

藁葬未须怜，生时已播迁。威仪非旧典，世代是何年。过客悲山鸟，王孙种墓田。回看陇头树，似接汴京烟。¤
春野图
作者：徐渭
朝代：明

北门之外多佳丽，白水茫茫绕天际。中有幽人春野翁，摘荷采芰纫衣袂。春野读书曾万卷，只今一字不欲看。只将元气手中调，不许红尘眼中散。昨者铸鼎鍊九还，吾欲从之乞一丹。青牛在田不肯语，轻蓑大笠天将雨。
昨见
作者：徐渭
朝代：明

昨见食偶者，析偶以为薪。零星椎股脾，寸尺移居臀。心胸本无有，斧亦集其垠。辟彼偃师工，立剖瞬者身。彼偃师者析，庸以免其嗔。免嗔岂得巳，为薪岂无榛。何忘食女德，辛苦二十春。食偶者答言，当其为偶辰。我即薪视尔，尔自不我知，我志如此矣。我欲尔也歌，尔即轩厥舐。我欲尔也舞，尔即蹈厥趾。我怒尔唇阖，我笑尔唇启。凡我所控提，尔即如我自。尔自不觉知，昧我蓄薪志。
晓发句容
作者：徐渭
朝代：明

宵来醉眠处，忽为远林遮。三尺短缑烂，一程长耳赊。村村落斜月，树树抹轻霞。只尺丹阳近，江鱼入馔嘉。
景文三十生辰次韵
作者：徐渭
朝代：明

于家后代应高门，青鬓流光绕帻痕。剡曲相思老朋友，习池游戏好儿孙。芳年易去将谁怨，末路难酬是子恩。稍喜笼中鸣雁侣，联翩作字叫天阍。
景文索送其县史入觐
作者：徐渭
朝代：明

如君黄绶有芳芬，总隔娥江亦得闻。昔取鸭栏频射水，今从凫舄远乘云。深宵巡徼提兵马，绝谷来仙断酒荤。益信今来无此辈，转于梅福思纷纷。
景文至其舅刘所过圜中
作者：徐渭
朝代：明

两橐行厨过，清醪溢瓦盆。一行浇郁思，百覆失烦冤。笋候人家饭，莺天桃杏村。无由共甥舅，镇日数圜门。
晴二首
作者：徐渭
朝代：明

会稽沧海国，苦雨快兹晴。鱼鳖晞暄濑，鹙鸧满大清。虹垂乾一壑，风扫出孤城。数到龙山节，长房谢笠登。一潦群黎怨，才晴百物欢。人心苦无足，天道亦诚难。嫩曝移半榻，坏衣堆一竿。荒园新落叶，扫付茗炉乾。
晴二首·其一
作者：徐渭
朝代：明

会稽沧海国，苦雨快兹晴。鱼鳖晞暄濑，鹙鸧满大清。虹垂乾一壑，风扫出孤城。数到龙山节，长房谢笠登。
晴二首·其二
作者：徐渭
朝代：明

一潦群黎怨，才晴百物欢。人心苦无足，天道亦诚难。嫩曝移半榻，坏衣堆一竿。荒园新落叶，扫付茗炉乾。
更少颠师号
作者：徐渭
朝代：明

古月大颠师，君颠颠亦稀。当年曾付钵，此日也留衣。白拂悬墙敝，乌巾罩发微。相过今几日，日日醉如泥。
曹娥祠
作者：徐渭
朝代：明

曹娥十四死长江，江水连潮万里长。精卫定应仇渤澥，子胥岂只怒钱塘。一江鱼鳖浮尸出，八尺龟螭卧绢黄。总为金钗收正气，可怜枭獍绕爷娘。
曹秀才
作者：徐渭
朝代：明

来为亲铭几日留，归船正遇荻花秋。高樯莫戛江边树，恐有啼乌在上头。
月下梨花
作者：徐渭
朝代：明

今宵风物异寻常，月底梨开万朵光。闪雪摇冰偏倍昼，迷枝浸叶总生凉。痕娇旧积啼春雨，镜色新圆选夜妆。莫遣风吹回作态，素娥应妒舞霓裳。细蕊繁花带月芳，新妆摇荡宋家墙。银丛泛影通河切，酥的飘辉接梦长。夕鸟几条垂滴滴，春空一片缀苍苍。却嫌曙色催将晓，冷晕微收益渺茫。丹轮皓质两微茫，桂粟梨云斗浅黄。万点绡痕春带水，一庭雪影夜生香。小星解照周衾伴，不夜争悬汉帐倡。讶道独禁风露冷，曾听法曲立臾长。壁月流空霁色扬，梨英当夕弄青阳。摇寒隔院非关艳，映断长天别有芳。粉靥团团新出洗，窗钱一一暗浮霜。多情错认梅花夜，教进罗浮梦里觞。
月下梨花·其一
作者：徐渭
朝代：明

今宵风物异寻常，月底梨开万朵光。闪雪摇冰偏倍昼，迷枝浸叶总生凉。痕娇旧积啼春雨，镜色新圆选夜妆。莫遣风吹回作态，素娥应妒舞霓裳。
月下梨花·其三
作者：徐渭
朝代：明

丹轮皓质两微茫，桂粟梨云斗浅黄。万点绡痕春带水，一庭雪影夜生香。小星解照周衾伴，不夜争悬汉帐倡。讶道独禁风露冷，曾听法曲立臾长。
月下梨花·其二
作者：徐渭
朝代：明

细蕊繁花带月芳，新妆摇荡宋家墙。银丛泛影通河切，酥的飘辉接梦长。夕鸟几条垂滴滴，春空一片缀苍苍。却嫌曙色催将晓，冷晕微收益渺茫。
月下梨花·其四
作者：徐渭
朝代：明

壁月流空霁色扬，梨英当夕弄青阳。摇寒隔院非关艳，映断长天别有芳。粉靥团团新出洗，窗钱一一暗浮霜。多情错认梅花夜，教进罗浮梦里觞。
月宫仙子图三首·其一
作者：徐渭
朝代：明
体裁：七言绝句

缠头云锦坠金钗，短袖长裙雪片裁。不是上头寒不禁，夜深何事却飞来。
月宫仙子图三首·其三
作者：徐渭
朝代：明
体裁：七言绝句

空中缥缈景光新，但似云霞不似人。知道今来是何夕，桂花添得几枝春。
月宫仙子图三首·其二
作者：徐渭
朝代：明
体裁：七言绝句

捧来玉免夜生光，一捻冰肌缟带香。试问当年明月里，果然亲得见明皇。
望夫石
作者：徐渭
朝代：明
体裁：七言绝句

海天万里渺无穷，秋草春花插髻红。自送夫君出门去，一生长立月明中。
望湖亭
作者：徐渭
朝代：明

亭上望湖水，晶光澹不流。镜宽万影落，玉湛一矶浮。寒入沙芦断，烟生野■投。若从湖上望，翻羡此亭幽。
木笔花
作者：徐渭
朝代：明

束如笔颖放如莲，画笔临时两斗妍。料得将开园内日，霞笺雨墨写青天。
朱伯子以恩贡首选北上送之
作者：徐渭
朝代：明

宝阼风云应六龙，丹霄烟雾矫双鸿。君王虎观才陪辇，女弟蛾眉早入宫。梨栗可嘲彭泽子，贤良交辟大冯公。黄门慎莫催廷对，正在从容论及侬。
朱四
作者：徐渭
朝代：明

昨宵闻水乐，今日听莺喉。何事朱唇里，能为白雪流。迢迢凉夜永，脉脉故乡愁。都付梅花落，梁尘绕未休。
朱次公读书飞来山群彦过访携饮塔颠方拈六韵拟赋雨至踉蹡而下漫闻次之
作者：徐渭
朝代：明

枕书小睡门开半，客来就榻弹书唤。携壶醉客相轮尖，饿鹳窥餔搅云乱。僧厨沸酒百蚊飞，双枣沈茶紫茧微。酒罢书横依旧睡，梦为蝴蝶别花归。
杂品
作者：徐渭
朝代：明

鱼蟹瓜蔬笋豆香，溪藤一斗小方方。校量总是寒风味，除却江南无此乡。
李
作者：徐渭
朝代：明

闽种夫人异，燕枝嘉庆同。蹊堪为李广，核可付王戎。碎玉当唇绿，飞饧绕臂红。归来忆滋味，能得几时醲。
李子送小景
作者：徐渭
朝代：明

李君小景入斯文，不用毫端力一分。更是山腰能简便，墨痕断处便成云。
李子遂携巳所绘图归陶翰撰索咏
作者：徐渭
朝代：明

截取何山胜，来归尺素中。拂帘防燕子，绕座叠芙容。出自游人匣，将遗太史公。瀛洲何限景，较此得无同。
李子遂死予设位哭之遂击木而歌此
作者：徐渭
朝代：明

泪尽南天哭不回，李生真是可怜才。生刍解识徐家物，死梦应寻范式来。紫气镆干埋不得，青枫刺绣任成灰。知君去證金环果，戏取杨花李上开。
李氏挽诗
作者：徐渭
朝代：明

自与使君亲，长期托此身。江津千里渡，官舍雨年春。病靥花销艳，空帏网缀尘。少君今不作，焉望李夫人。
李长公邀集莲花峰
作者：徐渭
朝代：明

万山西去翠涛长，特插层峰菡萏黄。止与将军横一槊，翻疑迦叶坐中央。频传鹦鹉篝长袖，新买韩卢猎大荒。昨夜边西闻插羽，几回乘醉拂干将。
李长公邀集莲花峰
作者：徐渭
朝代：明
体裁：七言律诗

马水雄关天畔开，貂储暇日更登台。高山似为遮胡设，折磴偏能勒骑回。杯杓催时严黑雨，琵琶隔座揽轻雷。须臾卷地寒风急，似送荆卿易水来。
杏
作者：徐渭
朝代：明
体裁：诗

杏有海东红，珍高百品中。色来先压市，子大欲沈笼。酿苦蜂何为，人甘蠹亦同。道旁繁李树，好去问王戎。
杏燕子
作者：徐渭
朝代：明

玉京红线断，樊素绛唇娇。好著鞦韆架，其如不解描。
杏花
作者：徐渭
朝代：明

道人懒为著色物，偶施小茜作嬉游。人言杏花可摘卖，挂向街头试买不。
杏花牡丹
作者：徐渭
朝代：明

牡丹巳谢三旬馀，为君写取最娇枝。惟应醉里县红壁，当取金钗劝酒卮。
村家饮
作者：徐渭
朝代：明

新竹巳成蛇尾，秋云乍起龙鳞。不雨空啼布谷，乘风且脱纱巾。
杜鹃花
作者：徐渭
朝代：明

烟雨艳阳天，山花发杜鹃。魂愁数叶暗，血渍一丛鲜。正色争炎日，重台沓绛笺。春风几开落，遗恨自年年。
来晨憩广孝寺
作者：徐渭
朝代：明

可怜荒宇在，于焉恣游赏。古砌伏野草，唯馀圣贤像。巨碣指高树，御墨浮天上。昔人不在斯，悠然引遐想。曙入鸟初散，道寒露犹瀁。回睇高山岑，翻然策筇杖。
来青亭
作者：徐渭
朝代：明

画栋将云绕，修檐傍汉开。亭非邀翠入，山自送青来。远色虚难写，遐观纵未回。共言春景丽，不见使人猜。
杨会稽公去思
作者：徐渭
朝代：明

一钱亦掷水，三尺只鞭蒲。古有刘邦伯，今称杨大夫。碑螭生细藓，祠树长高梧。别有麒麟阁，千秋仰画图。
杨妃春睡图
作者：徐渭
朝代：明

守宫夜落胭脂臂，玉阶草色蜻蜒醉。花气随风出御墙，无人知道杨妃睡。皂纱帐底绛罗委，一团红玉沉秋水。画里犹能动世人，何怪当年走天子。欲呼与语不得起，走向屏西打鹦鹉。为问华清日影斜，梦里曾飞何处雨。
杨妃春睡图
作者：徐渭
朝代：明

守宫夜落胭脂臂，玉阶草色蜻蜓醉。花气随风出御墙，无人知道杨妃睡。皂纱帐底绛罗委，一团红玉沉秋水。画里犹能动世人，何怪当年走天子。欲呼与语不得起，走向西屏打鹦鹉。为问华清日影斜，梦里曾飞何处雨？
杨梅
作者：徐渭
朝代：明
体裁：诗

湖水烛溪环，杨梅烂木难。白眉占西域，紫气满东关。掌露千丸饱，江萍一斗翻。荔枝吾记得，只在雁行间。
杨道人访我于系索诗
作者：徐渭
朝代：明

道人半在城都行，今过稽山上禹陵。身载瞿塘雪后水，手拖蒟酱国中藤。稍谈鹿乘延卑品，欲拔鸡群亦上升。近日嵇康知不免，懒将消息问孙登。
松根醉眠道士一幅
作者：徐渭
朝代：明

五斗刘伶不认家，头巾著处打昏鸦。松根白石且眠我，头上青天冯著他。不负青天睡这场，松花落尽尚黄粱。梦中有客刳肠看，笑我肠中只酒香。
松根醉眠道士一幅·其一
作者：徐渭
朝代：明

五斗刘伶不认家，头巾著处打昏鸦。松根白石且眠我，头上青天冯著他。
松根醉眠道士一幅·其二
作者：徐渭
朝代：明

不负青天睡这场，松花落尽尚黄粱。梦中有客刳肠看，笑我肠中只酒香。
松竹梅
作者：徐渭
朝代：明

朱碧娇啼二月莺，却都输与此三君。若添明月孤来鹤，踏乱松尖一片云。
林先生迁教泷水
作者：徐渭
朝代：明

特将一铎岭南行，水郭山邮路几程。方为郡人教弟子，又从海国领诸生。石中鸲鹆当泥迸，帐里桄榔入夏清。莫以遐荒频作念，古来谁不重端城。
枯木石竹
作者：徐渭
朝代：明

道人写竹并枯丛，却与禅家气味同。大抵绝无花叶相，一团苍老墓烟中。
某伯子惠虎丘茗谢之
作者：徐渭
朝代：明

虎丘春茗妙烘蒸，七碗何愁不上升。青箬旧封题谷雨，紫砂新罐买宜兴。却从梅月横三弄，细搅松风灺一灯。合向吴侬彤管说，好将书上玉壶冰。
某伯子惠虎丘茗谢之
作者：徐渭
朝代：明

虎丘春茗妙烘蒸，七碗何愁不上升。青箬旧封题谷雨，紫砂新罐买宜兴。却从梅月横三弄，细搅松风炧一灯。合向吴侬彤管说，好将书上玉壶冰。
某君中贡选送之
作者：徐渭
朝代：明

物有幽奇者，飞腾各擅方。巨鱼须北化，细芷不南香。在狱持何赠，穿泥以剑将。回思成一笑，君自有鱼肠。
某君生朝抹牡丹为寿
作者：徐渭
朝代：明

道德固为长久物，崇高亦是圣贤嘉。莫言白首疏狂客，也䫉朱阑富贵花。一研温风轻散冻，数尖浓叶醉涂鸦。试教挂向西京宅，未许尧夫算有涯。
某君见遗石磬
作者：徐渭
朝代：明

泗上归来动隔年，亲提浮磬与泠然。一除梵版裁云俗，再扣哀鹂绕竹圆。老去固难腰似折，贫来直到室如悬。閒窗重理当时架，数杵香残客话边。
某君见遣石磬
作者：徐渭
朝代：明

泗上归来动隔年，亲提浮磬与泠然。一除梵版裁云俗，再扣哀鹂绕竹圆。老去固难腰似折，贫来直到室如悬。闲窗重理当时架，数杵香残客话边。
某妪索咏邻妇度尼
作者：徐渭
朝代：明

闻尔邻佳媳，经堂集梵僧。春虽添药架，秋必卸瓜棚。何计还跨灶，随时且摸楞。愁云能引泪，莫上最高峥。
某子旧以大蟹十个来索画久之答墨蟹一脐松根醉眠道士一幅
作者：徐渭
朝代：明

十脐縳芦大如箕。送与酒人可百卮。答一墨脐苦无诗。欲拈俗话恐伤时。西施秋水盻南威。樊哙十万匈奴师。陆羽茶锹三五枝。
某平湖诗应索
作者：徐渭
朝代：明

有客携我青丝壶，半侧儒冠说宦途。泗上风云犹圣祖，江南桑柘数平湖。歌讴一国谁能借，美剌邻疆亦岂徒。两点传星明出宰，君王连夜梦双凫。
某某两君旧主人招之相继北去
作者：徐渭
朝代：明

无奈长安道路为，两年两度去相知。留连旧醴东家在，怅望佳期北斗移。邵伯仓蚊连夜鸭，河间红树早秋梨。当年我亦经行此，渴后如拳马上提。
某氏新园
作者：徐渭
朝代：明

买地铺山引露浓，中县洞壑亚玲珑。抽将菡萏谁边水，割取蓬瀛若个峰。江左枯棋宜别墅，襄阳落日醉山翁。花枝尽媚当尊客，莫辨金钗座上红。
某觞予辈于新复之兰亭某至自铅山某至自建阳并有作铅建邻分水一关
作者：徐渭
朝代：明

命驾皆千里，流觞复九回。马嘶不出谷，鸟影屡横杯。分水邻封客，双珠明月来。今朝修禊处，并是永和才。
柳元穀以所得晋太康间冢中杯及瓦券来易余手
作者：徐渭
朝代：明

遥思冢中人，有杯不能饮。孤此黄兔窑，伴千三百稔。券镪四百万，买地作衾枕。想当不死时，用物必弘甚。尊垒罗宝玉，裹袜贱绣锦。岂有纤纤指，捧此芃泥蕈。存亡隔一丘，华寂迥千仞。活鼠胜死王，斯言岂不审。¤